Diaranson 28 di Maart 2012 | Margrietstraat 3 | Tel: 583-1400 | Fax: 583-1444 | noticia@awemainta.com 


awemainta.com 



1 M 

pTTTDrn 


1 i M l“U 


Un organisacion cu sigur tin un funcion noble y ta 
aportando hopi na conscientisacion y informacion pa e 
comunidad di Aruba, ta Stichting Epilepsie Aruba. Reci- 
entemente e fundacion a tene un charla special den cual 
a invita varios experto riba e enfermedad aki y a comparti 
informacion, duna guia y hasta a conta testimonionan 


di casonan andando. Den e charla a pone enfasis riba 
casonan di epilepsia bou di muchanan. 

Epilepsia ta un di etrastornonan neurologico masexten- 
di na henter mundo.Ta calcula cu 2% di cada poblacion 
ta sufri di epilepsia y mirando e calculo aki, por deduci 
cu na Aruba nos lo tin mas o menos 2000 pashent. "Ta 
importante pa nos educa nos hendenan 
tocante epilepsia, ya cu ta obvio, cu hopi 
di nos hendenan no sa hopi di e topico aki. 
Prome cos cu ta importante pa nos tur ta 
na altura di dje ta, cu e no ta transmitibel 
ni contagioso", asina e mandatario a splica 
na cuminsamento di su discurso durante e 
evento cu a conta cu hopi interes. 

Efundacion aki no ta fungi solamente duran- 
te'purple day', pero ta sigui cu informacion 


y conscientisacion henter aña. Epilepsia tin hopi posibel 
causa, cu ta inclui e enfermedadnan, lesion celebral y de- 
saroyo celebral abnormal. Peroa pesardi esaki, den hopi 
caso, e causa ta keda desconoci, pues hasta e expertonan 
tin duda y hopi pregunta ainda tocante e malesa aki.'Ta 
yega momento cu nos poblacion, den pasonan chikito, 
mester bira mas alerta, respetuoso y tin mas comprension 
pe malesa aki,"segun Minister Visser. 

Durante e anochi tabatin 2 orador invita; manera ta 
Dr. Eric Arends y Dr. Kessler cu a elabora mas tocante 
epilepsia y kico tur nos mester ta na altura di dje. "Nos 
di salubridad publico ta duna tur sosten y apoyo na e 
fundacion aki y alabes nos kier desea boso hopi exito den 
boso funcion como fundacion y ban educa nos pueblo 
na e miho manera tocante e malesa di epilepsia", asina 
Minister Dr. Richard Visser, Minister di Salubridad Publico 
y Deporte a termina bisando. 

Grupo di Elmar a gana nan caso hudicial y lo haya 
pago retroactivo for di 2006 

Esaki lo tin consecuencia di un 
posibel aumento di tarifa di corienteP 

Esey ta loke cu Robert Henriquez a declara anteriormente 



Manera por corda ainda, un 
grupo di N.V. Elmar, sigur esnan 
cu ta ser considera miembronan 
di staff, ynoa cay bao di e con- 
trato colectivo, cu ta ser negocia 
entre Gerencia y UEA. Maske cu 
na cabez di e grupo aki, tin e.o. 
Raymond Maduro, kende tabata 
Presidentedi UEAya participa na 
varios negociacion cu Gerencia 
di N.V. Elmar. 

Bao di maneho di un Director 
nobo, Robert Henriquez, el a 
tuma decision cu e grupo di tra- 
hador aki no por bin na remarca 
pa haya tur beneficio y tambe 
aumento di salario, manera tur 
otro trahador di e compania di 
electricidad ta haya. Siendo cu 
esakitabatatuma lugaranterior- 
mente, pero debi na cortamento 
di gasto, Robert Henriquez a bisa 
di no por. 


Pa busca un veredicto di Huez, e 
grupo aki di staff di Elmar a dicidi 
di bay Corte, unda nan abogado 
mr. Edwin Duijneveld a bringa e 
caso aki den Corte.Tabata ayera, 
cu e grupo aki a bin haya razon 
tambe di Huez, cu debidamente 
nan mester por haya e beneficio- 
nan, ya cu esaki ta un derecho 
adqueri, cu ta stipula den nan 
convenio di trabao, maske cu 
esaki ta indivualmente. 

Nos por corda bon Robert Hen- 
riquez, Director di Elmar a duna 
di conoce, cu e compania no por 
aford di cumpli cu demanda di e 
grupo aki, pasobra e lo afecta e 
situacion fmanciero di N.V.EImar 
y/of mester bay over na aumenta 
tarifa di coriente, cu no a conoce 
aumento e ultimo añanan. 


E posicion aki di N.V. Elmar, Huez 
a haya cu no a ser debidamente 
argumenta, sigur su mira cu 
Elmar a haci un ganashi di 10.7 
miyon florin na 2009 y 12.1 
miyon na 2010, nificando cu 
sigur e compania por absorba e 
structura di salario. 

Despues di a analisa tur argu- 
mento treci den Corte, Huez a 
yega na su veredicto, cu e struc- 
tura salarial bieu y e aumento sa- 
larial, ta forma parti di e convenio 
entre Elmary e empleadonan aki, 
cu ta forma parti di staff. 

Corte a ordena N.V. Elmar di mes- 
ter haci e corecion, for di 2006, 
loke nifica cu e miembronan 
di staff aki, lo haya un cantioso 
suma di back-pay. 

E pregunta cu a keda ta: Esaki lo 


tin consecuencia cu N.V. Elmar 
lo mester solicita di Gobierno un 
ahustacion di tarifa di coriente, 
mirando e gasto adicional aki 
pa cu e compania di electridad? 
Maske di otro banda, tin obser- 
vadornan ta duna di conoce, cu 
Elmar a sigui aumenta su gas- 
tonan inecesariamente cu e.o. 
huurmento di un localidad den 
Centro di Investigacion Dr. Ed- 


ward Chueng, cu algun contrato 
nobofirma,ytumamentodi mas 
personal den servicio, pa cual tin 
e pregunta, si nan ta necesario. 

Prome di solicita aumento di tar- 
ifa, manera Robert Henriquez a 
declara anteriormente cu esaki lo 
por ta un di e consecuencianan, 
e Director mester cuminsa corta 
gasto den propio compania. 


“Modelo di mercado laboral di DflO' ta prepara Aruba pa presonto y f uturo retonan 


Dialuna merdia Minister di Tur- 
ismo, Transporte y Labor, Ot- 
mar Oduber a reuni cu Runy 
Calmera y representantenan di 
Directie Arbeid en Onderzoek 
(DAO) riba e construccion di 
e modelo di mercado laboral 
("arbeidsmarktmodel") pa DAO. 
Na december 2011 Minister Odu- 
ber a aproba financiamento di e 
construccion di e modelo di mer- 
cado laboral pa DAO cu ta duna 
Aruba e oportunidad pa prepara 
pa cambionan cu por afecta nos 
mercado laboral. 

E modelo aki ta wordo construi dor 
di e compania Calmera BV contrata 
dor di Micromacro Consultant 
BV (MMC BV) cu t'e compania 
Hulandes cu a construi e mod- 
elo di macro-economia Maruba 
pa Directie Economische Zak- 
en, Handel en Industrie (DEZHI). 
E modelo aki lo wordo construi 
den forma di un programa (soft- 


ware) di computer cu ta basa riba 
e mercado laboral di Aruba y ta 
wordo usa pa analisa e pasado, 
midi e actual desaroyonan y duna 
calculacion/proyeccion riba e fu- 
turo scenarionan riba e mercado 
laboral. 

Minister Oduber su vision ta pa 
tin un sistema pa pronostica y 
analisa datonan di mercado lab- 
oral p'asina evita cu e mercado por 
pasa den caidanan of cambionan 
inespera. 

Cue sistemaakiloporadetermina 
rapidamente e impacto di suspen- 
sion di operacionnan di Valero 
riba e mercado laboral p'asina 
duna Gobierno e oportunidad pa 
prepara pa bin cu soluccionnan 
adelanta, por ehempel cuanto 
hende ta bay perde nan trabou y 
unda por realoca nan. 

Loke tambe ta sumamente im- 
portante pa Minister Oduber 
ta pa tin informacion adelanta 


con cierto cambio den turismo 
ta afecta e mercado laboral, p.e. 
con crecemento den cantidad 
di turista of e construccion di un 
hotel of expansion di un hotel lo 
afecta e mercado laboral. Cuanto 
trahador adicional lo tin mester y 
cuanto trahador tin disponibel cu 
ta en busca di trabou n'e momen- 
tonan ey. 

Ademas, e modelo ta bay duna un 
indicacion di cuanto studiante lo 
ta cla pa drenta mercado laboral 
den ki periodo y cuanto lugar tin 
disponibel pa nan. 

Fuera di esaki, e modelo lo genera 
informacion cu Gobierno lo tin 
mester den cuadro di e proyecto 
pa aumenta participacion laboral 
di nos hendenan local p'asina 
limita mas tanto posibel cu mester 
busca hende di otro paisnan pa 
bin labora na Aruba. Tambe por 
anticipa ki efecto inversionnan di 


Gobierno y inversionnan di sector 
priva lo tin riba e mercado laboral. 
E modelo di mercado laboral 
di DAO ta di sumo importancia 
no solamente pa Ministerio di 
Turismo, Transporte y Labor, sino 
tambe pa otro departamentonan 
di Gobierno manera DPL, DEZHI, 
CBS, Departamento di Imigracion y 
Departamento di Educacion, pero 
tambe Aruba completo. E modelo 


aki ta un herment fundamental 
pa por formula maneho efectivo 
pa loke ta nos mercado laboral y 
otro sectornan di maneho. 
Proximamente e grupo di trabou 
cu ta trahando riba e modelo lo 
reuni cu tur stakeholder, incluyen- 
do representantenan di dunador 
di trabou y sindicatonan, p'asina 
duna informacion al respecto y 
haya input necesario. 

Maske cu Corsou tin opinion di ta contra 


Corte Comun di Husticia a propone ex PG Robert Pietersz como 
e di 7 Comisario di Banco Central di Corsou y St. Nlaarten 



TABATA den e reciente lansa 
corant electronico, Den Noti- 
cia, nos a capta ayera tardi e 
informacion cu Presidente di 
Hof, mr. Liesbeth Hoofdraad, a 
propone ex Procurador General 
di Aruba, mr. Robert Pietersz pa 
bira e di 7 Comisario di Banco 
Central di Corsou y Aruba. 

E puesto aki ta vacante pa 
algun dia caba, y tabata na 
Corte Comun di Husticia pa 
haci e proposicion y a resulta 
cu awor cu mr. Robert Pietersz 
a baha cu pensioen como PG 
na Aruba, a resulta e candidato 
mas potencial. 

Robert Pietersz prome di a bira 
PG na Aruba, a traha na Banco 
Central di Antiyas e tempo aya, 
a ser haya como e candidato 
mas prominente pa bira e di 7 
Comisario di Banco Central di 
Corsou y St. Maarten. 

Ayera Conseho di Minister di 
St. Maarten a keda di trata e 
proposicion aki, cu manera ta 
mustra cu St. Maarten no tin 
nada contra di dicho candidato. 

Corte di Husticia pa Corsou, St. 
Maarteny islanan BES y Aruba, 
a tuma decision pa Gobiérno y 
a saca un veredicto y a nombra 
mr. Robert Pietersz como e di 
7 comisario den directiva di 


Banco Central di Corsou y Sint 
Maarten. 

Un candidato cu Gobiérnu di 
Corsou a schuif manda dilanti 
pa bira e di 7 comisario a keda 
rechasá, pasobra e lo tabata ligá 
cu compania di un mafioso na 
Sint Maarten. 

Pa kibra e empate entre comisa- 
rionan Corte a proponé-nombra 
mr. Robert Pietersz como e di 
7 comisario ya asina ora tin 
empate di voto, por kibra esaki. 

Mr. Robert Pietersz su carera 
tabata principalmente den sec- 
tor di husticia na Antia di antes 
caminda el a cuminsa su carera 
como Fiscal adhunto y a subi 
e escalon profesional te bira 
Prokurador General y Huez di 
Corte di Husticia Comun. 

Dado momento el a tuma su 
retiro pa dedicá su mes como 
consultor huridico den servi- 
cio di Banco Central y tabata 
candidato pa bira Gobernador 
di Antiyas. 

Despues cu Gobiérno di Reino 
a scoge mr. Frits Goedgedrag 
como candidato pa Goberna- 
dor, mr. Robert Pietersz a keda 
contratá pa Gobiérno di Aruba 
como Procurador General di 
pais Aruba te cu recientemente 
el a baha cu pensioen na Aruba. 


Notabel ta cu for di momento 
cu ayera Presidente di Corte 
di Husticia, Liesbeth Hoof- 
draad a postulá mr. Robert 
Pietersz como candidato pa 
bira comisario di Banco Cen- 
tral, inmediatamente e sector 
negativista politico na Corsou a 
start un campaña pa yama mr. 
Robert Pietersz un candidato 
dontroversial. 

Sinembargo e simpel hecho cu 
mr. Robert Pietersz tabata den 
tapara pa bira Gobernador ta 
demostrá cu e tabatin un carera 
profesional ehemplar sino e lo 
no por a figurá riba e lista di 
candidato. 

Tabatin hasta mencion di cu e 
actual comisarionan di Corsou 
den directiva di Banco Central 
lo no a keda mucho contentu 
cu su nombramentu, pero ta 
dificil imaginá esey, pasobra 
nan ta suponé di ta hendenan 
independiente cu ta nabegá 
riba nan sano huicio y no como 
marioneta di cierto figuranan 
politico cu momentaneamente 
ta den Gobiérno. 

Ta un secreto publico cu for di 
promé dia cu nan a sinta, expo- 
nentenan di e Gobierno actual 


a admiti nan animosidad contra 
e Presidente di Banco Central 
pa via cu si nan logra pone un 
persona di nan simpatia den e 
puesto aki, nan a cue tur poder 
financiero den e pais aki. 

Corte a pone un paro n’esaki cu 


e veredicto cu pa ley nan a tuma 
den e caso aki. 

Cu e decision aki tur hende 
mester respetá e nombramento 
cu na nos parecer t’esun di mas 
huicioso y sabio cu Corte por 
a tuma. 


Tarifa di buelo ta aumenta, mentras 
cu ta reduci capacidad di asiento 


INFORMACION cu nos 

ta hayando for di Merca ta 
mustra cu debi n’e aumento di 
prijs di fuel, varios compania 
di aviacion a dicidi aumenta 
nan tarifa, cu ta varia entre 4 
y 10 dolar pa round-trip. 

E prome cu a cuminsa na 
aumenta su tarifanan, ta 
Soutwest Airlines y manera 
Whitney Eichinger, vocero di 
Soutwest a duna di conoce, cu 


e aumento di tarifa aki ta debi 
n’e constante aumento di fuel. 

Algun otro compania a dicidi 
cu banda di aumenta tarifa, a 
dicidi di reduci nan capacidad 
di asiento. Albany Interna- 
tional Airport na New York, 
t’e ehempel mas clasico, con 
cuanto compania di aviacion 
a dicidi di reduci nan capacid- 
ad, loke ta crea mas demanda 


riba nan rutanan. 
Consecuentemente e falta di 
asiento, ta conduci na mas 
biahero comercial, pagando 
un tarifa mas halto. 

Companianan di aviacion a 
reduci substancialmente nan 
capacidad. Nan ta trahando 
duro pa trece cambio tambe 
den nan schedule, asinaDeb- 
by McElroy, un vocero di Air- 


ports Council International 
of North America, a duna di 
conoce. 

Relaciona cu e situacion aki 
tambe, ya caba American 
Airlines a anuncia cu otro 
aña, nan ta deshaci di e com- 
pania subsidiario, American 
Eagle, y no ta nan intencion 
di sigui duna servicio mas cu 
e compania aki. Esaki lo nifica 


un golpi fuerte p’esnan cu ta 
haci uso di American Eagle 
pa contecta nan mes, entre e 
islanan Caribense. 

Ora cu un compania ta sera 
porta, e lo ta un oportunidad 
pa nos companianan di avia- 
cion, cu lo por habri un porta, 
dunando servicio na diferente 
isla Caribense, especialmente 
e islanan cu nos tin propio 
companianan di aviacion. 

Parlamentario Wyatt-Ras ta haya cu 


Gobierno mester a informa Parlamento prome cu firma 
Protocol cu Gobierno Hulandes na november 2011 



DURANTE e reunion publico 
den Parlamento den presencia 
di Minister di Asunto General, 
Mike Eman, e Parlamentiario, 
Mervin Wyatt-Ras a trece su 
punto di bista dilanti. Segun e 
Parlamentario independiente, 
aunke cu awe e issue ta parce 
achterhaald, Gobierno mester 
a informa Parlamento prome cu 
el a sera e convenio cu Hulanda. 
En especial pasobra ta trata mas 
tereno cu ta asuntonan interno 
di pais Aruba, manera ense- 
ñanza, cultura, emancipacion, 
cuido, etc. 

Den un sistema democratico, 
Gobierno mester duna Parla- 
mento na un forma transpar- 
ente informacion, en especial 
en bista cu e protocol a ser 
firma riba iniciativa di Aruba. 
Presidente di Parlamento tin 
cu garantisa cu Parlamento ta 
ser informa. 


Kizas no ta gusta e discusion 
cayente den Parlamento, pero 
esey ta keda e parti importante 
pa Parlamento por haci su tra- 
bao di control di Gobierno. 

Tin un raport di deficit demo- 
cratico y si nos kier caba cu 
esaki, nos tin cu cuminsa na nos 
mes p’asina duna informacion. 
SegunMervin Wyatt-Ras, coop- 
eracion ta positivo. Si t’e caso cu 
mester tin cooperacion den nos 
pais prome cu bo por coopera 
cu otro pais. 

Pa loke ta trata e condicion pa 
uzo di Hulandes como e idioma 
pa comunica, e Parlamentario a 
trece dilanti cu mester tin apre- 
cio tambe pa nos propio idioma 
Papiamento cu t’e idioma oficial 
banda di Hulandes. Tambe e 
Parlamentario a trece dilanti 
pa loke t’e randvoorwaarden 
si por duna informacion di 
proyectonan concreto. 


Tambe por a compronde cu 
cierto grupo di trabao guber- 
namental a ser instala. 
Gobierno por duna informacion 
encuanto di resultado te awor 
di e gruponan di trabao aki? En 
especial pa loke ta trata cuido. 


A puntra alabez kico e coop- 
eracion pa loke ta trata uzo di 
cedula ta ensera? 

Tambe con Hulanda a y ta yuda 
Aruba den caso di Valero? 
Tambe pa loke ta trata nos com- 


erciante kico e hecho cu nos ta 
un hub lo trece na beneficionan 
pa nos comerciantenan local? 
Segun e Parlamentario, pasado 
a demostra cu despues di Status 
Aparte, Aruba riba su mes a 
logra haci turismo grandi p’e 
pais y pesey mes ta importante 
pa ora ta coopera cu nos pais y 
nos cuidadanonan mester por 
beneficia. 

Segun Wyatt-Ras dentro di e 
cooperacion cu a ser sera entre 
Hulanda y Aruba e otro islanan 
por manda representantenan 
pa participa n’e gruponan di 
trabao. E Parlamentario a pun- 
tra si esaki a sosode. 

Na final Wyatt-Ras a trese 
padilanti cu den e raport na 
final ta trese padilanti cu lo 
sera e pasado pa comienso di 
futuro. Segun Wyatt-Ras nos 
no mag lubida e pasado, tur 
desaroyo cu nos a logra como 
pais despues di Status Aparte, 
ni e hecho cu nos a ser nenga 
e Gemeenschappelijk Hof na 
Aruba, aunke cu nos tin 25 aña 
di experencia despues di a logra 
autonomia na 1986. Pesey mes 
e Parlamentario lo sigui e pro- 
ceso critico. 

Mervin Wyatt-Ras, a uza pa 
finaliza su discurso e expresion 
di Einstein: “Learn from yester- 
day, live for today and hope for 
tomorrow. The important thing 
is not to stop questioning!” 

Segun Parlamentario Clarisca Velasquez 


Intencion di “Samenwerkings protocor ta pa 
mehora relacionnan den reino door di traha hunto 


E intencion di e reunion riba mester ta pa nos discuti con nos paisnan den reino ainda mas cionnan cu paisnan den nos re- 
e samenwerkings protocol lo por mehora nos relacionnan cu y con pa crea y expande rela- gion cu lo por contribui na pro- 

greso di nos pais den tur aspecto 
y den tur area. Nos a constata 
cu tin hopi negativismo den 
e partido di oposicion MEP y 
tambe di parlamentario MEP+. 
Contrario na e negativismo aki, 
nos di A.V.P. a bini pa papia di 
cooperacion en bes di isolacion, 
nos a bin pa papia riba curashi 
y iniciativa pa sigui desaroya en 
bes di miedo y conservatismo 
cu lo tene nos tur atras. Nos a 
bin pa busca progreso pa nos 
TUR en bes di probecho pa 
“UN GRUPITO” so! Nos a bin 
pa papia con pa estrecha rela- 
cionnan cu Hulanda, Merca, 
Colombia, Venezuela, Brazil, 
Republica Dominicana, Corsou, 
St Maarten, Boneiro, Saba, St. 
Eustatius y resto di mundo, den 
formanan cu lo ta na beneficio 
di nos tur! cu e meta aki, nos 
ta wak e relacionnan cu Hu- 
landa y paisnan y islanan den 
reino. Nos amigo y famianan 
cu kende nos ta sigur cu nos 
por crea miho condicionnan 
di bida pa nan y nos pueblo. 
Cu e protocol aki ta netamente 
pa nos bay traha hunto a base 
di cooperacion riba diferente 
tereno manera enseñansa, en- 
ergia, cultura, salud, finanzas 
publico, ciencia, emancipacion 
y husticia. 

Aruba tin cu probecha di e pro- 
tocol aki pa traha hunto riba e 
interesnan comun cu reino ta 
dispone di dje y ta na beneficio 
di nos pueblonan. Nos no mes- 
ter di e negativismo di partido 
MEP y tambe MEP + paso esaki- 
nan no ta contribui na nada y 
nan kier stroba tur y tranca cos 
E “samenwerkings protocol” ta 
na bienestar di nos paisnan den 
reino y nos tin cu probecha di e 
bon lasonan na bienestar di nos 
comunidadnan. 

Juan Ady Thijsen: 


Den Parlamento grupo mantene Status flparte 
original di 1986 (MEP) vs Aruba bou UPG (AVP) 


ANALISANDO e reunion cu dos coriente grandi den Parla- 
a tuma lugar den sala di Parla- mento. Tin e grupo di fraccion 
mento dialuna, segun mr. Juan di MEP cu ta boga pa mantene e 
Ady Thijsen por conclui cu tin Status Aparte original di 1986. 

Di otro banda tin e grupo di AVP 
bou direcion di Prome Minister 
Mike Eman, kende ta boga pa 
entrega parti di nos autonomia 
na Hulando como na EU (pa 
medio di UPG status). 

Tur dos grupo ta di acuerdo cu 
Aruba ta boluntariamente den 
Reino Hulandes. Di otro banda 
segun MEP, Hulanda tambe ta 
acepta Aruba boluntariamente. 
Aki AVP ta hiba un politica cu 
mester tin cuidao pa no critica 
Hulanda di mas, pasobra Aruba 
lo ser geschop for di Reino. 
Prome Ministro ta confirma 
esaki den su discurso, segun 
Ady Thijsen. 

Segun MEP, relacion den Reino 
ta mara na Statuut, pero tambe 
n’e Carta di Nacionnan Uni 
(Handvest van Verenigde Na- 
ties). Aruba na tur momento tin 
e derecho di por sali na defensa 
di su derechonan fundamental 
sin mester tin miedo pa ser 
geschop. MEP ta di opinion cu 
ambos partido tanto Aruba y 
Hulanda kier ta hunto. 

Biba hunto, traha hunto y pero 
tambe dicidi hunto (samen- 
werken, samenleven en samen 
beslissingen nemen). 

Tin raportnan traha cu ta indica 
cu tin un deficit democratico 
na unda Hulanda tin un voz 
di decision mas grandi cu su 
partnernan den Reino. 

MEP ta di opinion cu resolve e 
deficit democratico aki mester 
ta prioridad prome cu dicidi 
den kico y con nos ta traha hun- 
to den Reino. Esaki a base di e 
reglanan di wega mester wordo 
defini despues di e cambio di 
statuut na 10-10-10. 

Entrante 1 di januari 1986, 
Aruba a conoce un situacion 
estatal cu a dune su autonomia 
cu tanto e pueblo a anhela. 
Desde 1 di januari 1986 nunca 
e pueblo a ser consulta pa 
eventual cambio den e posicion 
estatal aki. Mientrastanto con- 
venionan a ser firma cu ta mina 


e autonomia aki. E deterioro aki 
di nos autonomia no ta carga 
e aprobacion di e pueblo, Ady 
Thijsen a sigui splica. 

Despues cu mr. Juan Ady Thi- 
jsen den varios reunion publico 
a puntra Ministro di Finanza, 
Mike de Meza kico tin palabra 
cu Hulanda riba ajmdo finan- 
ciero y cu de Meza semper a 
nenga cu tin algo, porfin Prome 
Ministro Mike Eman a duna un 
tiki di plannan secreto. 

AVP kier pa Aruba haya un lift 
for di Hulanda ora Gobierno 
Hulandes subi mercado inter- 
nacional pa fia plaka. 

“Fia un tiki pami tambe” t’e 
mendigamento di Mike Eman. 
Prome Ministro ta lubida cu 
e Hulandesnan no ta bobo, ta 
reputacion di Hulanda ta den 
wega y p’esey lo tin su exigen- 
cianan fuerte. 

Especialmente ora un Gobi- 
erno manera esun aki di AVP ta 
hibando un maneho financiero 
desastroso y tanto Raad van 
Advies y Centrale Bank ta ad- 
virti cu e presupuesto di 2012 
ta irealistico! 

MEP como AVP di acuerdo pa 
tin cooperacion cu Hulando, 
numa AVP ta hacie cu desbal- 
ance y consecuencia pa Aruba 
su autonomia y no ta sali na de- 
fensa di interesnan di e pueblo 
di Aruba. Un ehemplo cla den 


esaki ta articulo 27 inciso 3 y 4 
di Statuut unda nan a kita un 
autoridad autonomo di pais 
Aruba y a haci’e un asunto di 
Reino cual cu Hulanda ta inter- 
preta cu ta su autoridad. 

Den e Samenwerkingsprotocol 
por mira su efecto caba cual cu 
Prome Minister Mike Eman no 
kier admiti y no ta sincero cu e 
pueblo. Tambe Aruba a perde 
su Corte den Prome Instancia. 
Aworaki e Corte ta forma parti 
di un identidad sui generis. 
Un remarke tambe t’e hecho 
cu AVP ta menciona Schiphol 
Group mescos cu ta nan a bin 
cu e grupo ey, mientras esaki ta 
logro y trabao di MEP. 

Nos tarea como representan- 
tenan di pueblo mester semper 
ta salvaguardia e derechonan 
fundamental di e pueblo Aruba- 
no. Hamas y nunca nos por laga 
politiconan cu tin interesnan 
personal y partidario trapa riba 
e derechonan fundamental aki. 
MEP semper lo lucha p’esaki, 
Ady Thijsen a conclui. 

E posicion pa cu UPG di AVP 
ta conoci y sin acudi na pueblo 
poco poco y silenciosamente 
AVP ta sigi traha riba esaki. 
Ta di spera cu eleccion yega 
prome cu ta lat. MEP semper lo 
sigi lucha pa mantene e Status 
Aparte original di 1986 y sali na 
defensa di nos autonomia. 

Presidente di 


Parlamento drs.Paul Croes pa loke ta Formacion Social 




Diabierna siman pasa e gru- 
po di 12 hoben cu a pasa nan 
prome fase di e proyecto For- 
macion Social cu ta ensera un 
training militarden Mariniers 
Kazerne den un ambiente 
familiar y placentero a ricibi 
nan certificado y baret. 
Presidente di Parlamento drs. 
Paul Croestambe tabata pre- 
sente na Mariniers Kazerne 
pa hunto cu e hobennan 
y nan mayornan celebra e 
bunita logro aki. 

Presidente di Parlamento 
Croes a cuminsa na felicita e 
12 hobennan, nan mayornan 
y famia. 

"E ley aki di Formacion So- 
cial a pasa unanimamente 
den Parlamento na luna di 
october 2011 y awe nos ta 
mira su frutonan. E paso aki 
tuma ta brinda e hobennan 
aki oportunidadnan di awor 
padilanti. 

Mi kier acentua cu e sosten 
di e famia den e trayecto aki 
ta esencial". 

Croes a splica cu el a comb- 
ersa cu e cursistanan y loke a 
resalta ta cu e parti di discip- 
lina ta importante pa nan cu 
a yuda forma nan caracter y 
haci'e fuerte. 

"Esaki sin duda t'e parti posi- 



tivo di e programa. Natu- 
ralmente nos kier mira e 
programa aki amplia den 
un cantidad mas grandi di 
cursista. Loke ta demostra 
claramente cu e programa 
aki ta bon ta wordo refleha 
den e cantidad di hende cu 
ta inscribi pa participa. E 
biaha aki mas di 40 hoben a 
inscribi y e grupo cu a keda 
selecta ta cuminsa otro si- 
man caba. Formacion Social 
ta un iniciativa di Gobierno 
di Aruba. Parlamento a apoya 
esaki. Nos ta spera cu mas 
hoben por participa y den 
futuro por inclui damanan 
tambe pa por forma parti di 
e programa aki". 

Cu atencion Benito Croes y 
su señora Olga, mayornan or- 
guyoso di un di e cursistanan, 
a scucha Presidente di Parla- 
mento Paul Croes comenta 
riba e programa Formacion 
Social. Nan ta satisfecho cu 
nan yiu a cumpli cu e prome 
fase. 

Benito a bisa:"Esaki ta un bon 
iniciativa di parti di Gobierno. 
Mi ta aplaudi'e. Ta algo cu 
tabata haci falta hopi tempo 
caba. Sigur despues cu dien- 
stplicht no ta existi mas. Mi ta 
apoya Gobierno pa sigui cu e 
programa aki y pa ampli'e". 

Segun Parlamentario mr. Xiomara Ruiz-Maduro (Fraccion MEP): 

Gabinete Eman ta boga pa cooperacion den Reino sin beneficio pa Aruba 



Dialuna ultimo, despues di mas 
di 4 luna cu e reunion a ser pidi, 
porfin Parlamento por a trata e 
protocol di cooperacion entre 
Aruba y Hulanda. Gabinete Eman 
sin consulta cu Parlamento a 
firma un protocol cu Hulanda 
pa cooperacion riba diferente 
area na beneficio di comercio 
Hulandes y e islanan di Bonaire, 
Saba y St Eustacius (BES). Pa 
Aruba mes, e protocol aki no tin 
ningun beneficio. 

E protocol a wordo traha riba 
peticion di Gobierno di Aruba 
pa asina duna un empuhe nobo 
na cooperacion den Reino, na 
unda e enfasis ta pa yega na un 
cooperacion structural riba e 
tereno di comercio. Den e coop- 
eracion aki lo haci uzo di Aruba 
su posicion geografico strategico 
pa facilita e acceso di compani- 
anan Hulandes na e mercado di 


Sur y Latino America. Vice versa, 
e companianan di Sur y Latino 
America tambe por haci uzo di 
Aruba como 'springplank' pa fa- 
cilita nan entrada riba e mercado 
Hulandes y Europeo. E protocol 
no ta tene na cuenta e comercio 
di Aruba, pasobra esaki no ta 
wordo considera di significancia 
pa Hulanda segun e Minister 
Hulandes Donner den e rapport 
DeToekomst van het Koninkrijk, 
cual porcierto ta e mesun rap- 
port cu a sirbi di guia pa traha e 
protocol di cooperacion aki. 

Pa facilita e cooperacion, Hulan- 
da lo pidi Comision Europeo pa 
yuda Aruba set up un Europahuis 
na Aruba y lo studia e posibilidad 
con Aruba y e otro paisnan den 
Reino poryega na fondonan Eu- 
ropeo. Aruba di su banda mester 
cumpli cu algun condicionnan, 
manera por ehempel, traha riba 


e renobacion den gobernacion 
teniendo na cuenta e rapport 
di WODC. Aruba tambe mester 
bay coopera mas profundo cu 
Hulanda na beneficio di e islanan 
BES riba e tereno di cuido, poli- 
cial, medio ambiente, douane, 
aviacion, maritimo etc. Como 
recompensa pa yuda Hulanda 
cumpli cu su responsabilidad 
pa e bienestar di e islanan BES, 
un comision lo evalua bou di 
cual condicion lo por refinancia 
e debe nacional di Aruba cu a 
surpasa 3 biyon, na interesnan 
mas faborabel. 

Pues e protocol firma entre 
Aruba y Hulanda ta mas dirigi 
na yuda e interesnan comercial 
di companianan Hulandes y na 
soluciona e problemanan cu 
Hulanda tin cu e islanan BES. 
Pa Aruba, e unico beneficio cu 
por tin ta e refinanciamento 


di nos debe nacional na un in- 
teres mas abou. Pero como cu 
refinanciamento di debe no ta 
soluciona e debe di e Pais aki y 
como cu ainda nos no sa bou di 
cual condicionnan nos debenan 
lo wordo refinancia, nos no por 
papia di beneficio. Vooral si nos 
tene na cuenta cu na Hulanda 
mes nan mester baha gasto y 


debe pa asina nan por cumpli 
cu e normanan Europeo, nos por 
premira caba cu e condicionnan 
cu lo pone pa Aruba no lo ta 
beneficioso pa nos Pais. 

Asina nos por conclui, cu Gabi- 
nete Eman ta bogando pa un 
cooperacion den Reino sin ben- 
eficio algun pa Aruba. 

Booshi Wever ta reitera su pensamento 

Pa capricho politico, Aruba a perde un gran oportunidad 
di tin un Centro Cardiovascular mas moderno den Caribe 


Segun Booshi Wever, cu placa di Plant 
Hotel pueblo a inverti miyones den 
equipo p'e Centro Cardiovascular na 
IMSAN; ekiponan cu - pa capricho po- 
litico - ta bay perdi, y cu otro perdida di 
capital (kapitaalsvernietiging) di 8 mi- 
yon! Ademas di esey e fabrica- y sup- 
pliernan di e ekiponan aki ya a informa 
cu nan no ta para garantia mas pa nan. 
E capricho politico ta bay asina leu, cu 
Richard Visser - kende lo mester por sa 
cu e reto mas grandi di nos Salud Publico 
t'e enfermedadnan a consecuencia di so- 
brepeso aki na Aruba y cu tin mas di 4000 
persona cu problema cardiovascular cu 
gran parti ta resultado di e problematica 
ey - apesar di e realidad aki, ta nenga di 
usa e.o. e aparatonan cu t'ey caba, e.o. 
kamber di operacion, ICU, Catlab, etc. etc., 
y demas equipo, den un combinacion 
entre Oncologia y e parti Cardiovascular. 

Unda cifranan ta mustra cu e problem- 
anan cardiovascular ta forma e gastonan 
mas halto cu tur otro enfermedad di nos 


cuido medico, y cu e gastonan di "uit- 
zending" pa exterior pa tratamento, ta 
3 (tres) biaha mas grandi cu e gastonan 
pa Oncologia, den opinion di Booshi 
Wever ta mas cu logico pa Algemene 
Rekenkamer haci un investigacion den 
esaki; interesante t'e opinion di VMSA 
(Asociacion di Dokter Specialista) rela- 
ciona cu e Centro di Oncologia: Un Locura! 

Unda Minister Visser ta papia di tur- 
ismo medico, ta bon pa recordé un 
biaha mas, cu e.o. Corsou tin su centro 
caba, cu su equipo "in place", ademas 
di ya caba ta preparando pa expande 
e facilidad, mientras cu Baranquilla y 
Cartagena ta bezig ta hinca miyones 
di dolar den infrastructura medico. 
Encuanto e Centro di Cardiologia, ya 
caba tabatin palabracionnan cu Cor- 
sou, esta cu nos Centro lo a ricibi 
y trata e pacientenan di Corsou; 
den e ultimo reunionnan na St. 
Maarten, un biaha mas sr. Dave- 
laar, ex-Diputado di Corsou, a 


reitera esaki! 

Y pa colmo awor cu a ripara cu Aruba lo 
no sigui cu e hospital super specialisa riba 
tereno cardio-vascular, nan mes lo bay 
haci esaki. 

Tristo, Aruba a "miss the 
boat" un biaha mas, y 
esaki pa un capricho 
politico personal y 
pasobra e Minister 
concerni notin nada 
di haya for di esaki. 

Hopi lamentabel! 


/ 


Booshi Wever ta lamenta tambe pro- 
fundamente cu gremionan, y aki na 
prome lugar San Nicolas Business As- 
sociation, no a lanta para y exigi pa 
Gobierno no mishi cu nos "one 
stop hospital"na San Nicolas! 

Ohala cu ainda gremionan, 
comercio y sindicatonan, 
y atrobe na prome lugar 
S.N.B.A., por vocifera nan 
•. opinion pa weita kico ai- 
nda lo por wordo salba! 




/ 


/ 

MiP cu mocion pa yuda empleadonan di Valero 


Den Reunion Publico di Parla- 
mento di dia 26 maart 2012, 
Fraccion di MEP a presenta un 
mocion pa yuda empleadonan 
di Valero awor mesora. 

Mirando cu Refineria Valero a 
anuncia dia 19 di maart ultimo 
cu lo suspende operacion pa fin 
di e luna aki, y cu asina varios 
tata y mama di famia ta keda sin 
trabou. Pero mirando cu e interes 
primordial di MEP ta bienestar 
di tur empleado, MEP ta haya cu 
como pais nos mestertin un plan 
alternativo con pa actua awor cu 
e noticia aki a bira conoci. 

Pesey MEP a presenta un mo- 
cion pa urgi Gobierno pa mas 
pronto cu ta posibel presenta 


na Parlamento un plan awor cu 
e refineria a suspende su op- 
eracion, den cual e bienestar di 
e empleadonan y nan siguridad 
di trabou ta para central. 

Na momento cu MEP a presenta 
e mocion, mesora e parlamen- 
tarionan di AVP a cuminsa grita 
contra y bente den prullenbak. 
Sin excepcion Parlamentarionan 
di AVP ta bari mocionnan di MEP 
for di mesa, sin sikiera scucha e 
contenido di e mocion. E actitud 
infantil aki ta di lamenta. 
Despues Fraccion di AVP a haci 
un problema pa por acepta e mo- 
cion, pasobra AVP no tabata kier 
pa MEP entrega e mocion mes. 


Liderdi MEP Evelyn Wever-Croes 
a duna un splicacion pakico el'a 
presenta e mocion ey, y el'a in- 
dica cu e trahadonan di Valero 
awor mester di sosten. Awor no 
ta momento pa haci politica, sino 
aworta momento pa parlamento 
mustra solidaridad cu emplead- 
onan di Valero. E splicacion aki 
a pone fraccion di AVP cambia 
di opinion, y nan a acepta pa e 
mocion wordo entrega. 

E votacion mes lo tuma luga 
te na final di e reunion, cu lam- 
entablemente Presidente di 
Parlamento a pospone te na un 
proximo aviso. "Nos ta lamenta 
esey, pasobra nos kier mira un 
plan cu ta pone e bienestar di 

e empleado central. Y nos kier 
haya e plan ey mas pronto cu ta 
posibel. pero awor cu e reunion 
a wordo posponi te ken sa ki 


dia, nos ta spera cu Gobierno no 
tarda asina tanto pa presenta 
e plan aki", segun lider di MEP, 
Evelyn Wever-Croes. 

InselAir awor ta miembro cctivo di Internat onal 

Alr Transport Association (IATA) 


Dia 20 di maart ultimo, Antony 
Tyler, Director General di IATA 
oficialmente a yama InselAir bon 
bini como miembro activo di 
International AirTransport Asso- 
ciation (IATA), cu ta haci di Inse- 
lAireunicoaerolinea den Caribe 
Hulandes cu tin e miembrecia di 
IATA, combina cu e certificacion 
reconoce rond mundo cu ta IATA 
Operational and Safety Audit 
(IOSA) y miembresia di ALTA. 

IATA, conoci como e organisa- 


cion di comercio mundial dentro 
di industria di aviacion, ta busca 
na aumenta e conscientisacion 
relaciona cu beneficionan cu avi- 
acion ta trece cune pa economi- 
anan nacional y mundial, vigila 
instancianan oficial y Gobiernoy 
alabes regula aviacion, mientras 
e organisacion ta representa, 
guia, y ta sirbi e industria aereo. 
Solamente ora tin e IATA Op- 
erational and Safety Audit (IOSA) 
un compania por bira miembro 
activo di IATA. InselAir a obtene 

e certificado IOSA na aña 2011. 

InselAir awor ta join IATA como 
miembro activo hunto cu otro 
240 compania di aviacion esta- 
blece den 115 pais rond mundo. 
"E miembrecia aki ta haci posibel 
cu nos por protege derecho di 
nos pasaheronan, tambe cuida 
y protege industria di aviacion 
den e region aki y contribui na 
crecemento den e industria 
aki y tambe tur negoshi rela- 
ciona cune,"di acuerdo cu Albert 
Kluyver, CEO di InselAir. 

E aerolinea ya caba a join Latin 
American and Caribbean Air 
Transport Association (ALTA) na 
2011, cu ta representa mas cu 


90% di trafico aereo di e region. 
Miembronan di ALTA recien a 
vota pa Kluyver, CEO di InselAir, 
bira miembro di directiva di 
ALTA. 

"Hunto cu otro companianan 
di profil halto den mundo di 
aviacion manera Avianca, Taca, 
TAM, COPA, LAN y AeroMexico, 
nos ta parti di directiva di ALTA 
y ta traha hunto riba protecion 
di pasahero y un trafico arreo 
sostenibel atrabes di region." 
Kluyver a conclui:"Operando pa 
16 destinacion Pan-Americano, 
y keto bay creciendo, ta hopi 
importante cu nos por ofrece 
nos pasaheronan biahenan safe 


y protecion, awor y den futuro. 
Nos a cuminsa cu InselAir casi 
6 aña pasa pa por ofrece mihor 
conexion aereo entre e islanan 
na prijsnan rasonabel. 

Nos a crece y bira un di e aero- 
lineanan cu ta ofrece mihor 
conexion den e region aki y ofre- 
ciendo alabes conexion flexibel 
pa America Nort y Sur y region 
di Caribe. Nos aliansanan strate- 
gico cu aerolinianan manera US 
Airways, Air France, KLM, SLM, 
Avianca, Blue Panorama, Gol y 
otronan ta ofrece posibilidad 
pa haci conexionnan ainda mas 
amplio, conectando nos pasa- 
heronan cu mundo henter." 

3 "é SET COMPLETO PA CAMPAMENTO 

■ incluyendo ten, pa 8 persona. mmi grill y accesono dl CER 


CERBES PRESIDENTE 


AWG 3000,- CASH. SSSSS’... 


Pa mas Infomiaclon jama Aruba Tradlng Company na 5823950 of blshlfa nos facebook page vyww.facebook.com/CerbesPreskfenteAruba 

Mehorando comunicacion cu clientenan 

ELMAR awor ta 
manda informacion 
di cuenta uia SMS 

Como un servicio moderno, 
rapido y innovativo 



ANUNCIO- BLBA/ 148/12 

Di acuerdo cu articulo 3, di "Arbeidsbesluit III", Mediador di Gobierno na Aruba ta anuncia 
lo siguiente: 

a. Siguiente referendum lo wordo teni bao empleadonan di: 

Nomber di EMPRESA : "Marriot Aruba Resort & Stellaris Casino dept. Dealers" 

Fecha referendum : 2 di april 2012 
Duracion referendum : 2:45 pm - 4:15 pm 
Luga di referendum : Hulpbestuurkantoor Noord 

b. Na dicho referendum lo participa e sindicato: 

Sindicato di Trahadornan di Aruba (STA) 

c. Empleadonan cu tin derecho di voto cual ta aparece ariba e lista 
cu a bay pa partidonan dia 27 di maart 2012. 

Aruba, 27 di maart2012 

Mediadodi Gobierno 
Anselmo Pontilius 



ANUNCIO-BLBA/147/12 

Di acuerdo cu articulo 3, di "Arbeidsbesluit III", Mediador di Gobierno na Aruba ta anuncia 
lo siguiente: 

a. Siguiente referendum lo wordo teni bao empleadonan di: 

Nomber di EMPRESA : "Marriot Aruba Resort & Stellaris Casino dept. Pitmanagers" 

Fecha referendum : 2 di april 2012 

Duracion referendum : 1:45 pm - 2:30 pm 

Luga di referendum : Hulpbestuurkantoor Noord 

b. Na dicho referendum lo participa e sindicato: 

Sindicato di Trahadornan di Aruba (STA) 

c. Empleadonan cu tin derecho di voto cual ta aparece ariba e lista 
cu a bay pa partidonan dia 27 di maart 2012. 

Aruba, 27 di maart 2012 

Mediado di Gobierno 
Anselmo Pontilius 



ANUNCIO - BLBA /146/12 


Di acuerdo cu articulo 3, di "Arbeidsbesluit III", Mediador di Gobierno na Aruba ta anuncia 
lo siguiente: 

a. Siguiente referendum lo wordo teni bao empleadonan di: 

Nomber di EMPRESA : "Marriot Aruba Resort & Stellaris Casino dept. Slotattendants" 

Fecha referendum : 2 di april 2012 

Duracion referendum : 1:00 pm - 1:30 pm 

Luga di referendum : Hulpbestuurkantoor Noord 

b. Na dicho referendum lo participa e sindicato: 

Sindicato di Trahadornan di Aruba (STA) 

c. Empleadonan cu tin derecho di voto cual ta aparece ariba e lista 
cu a bay pa partidonan dia 27 di maart 2012. 

Aruba, 27 di maart 2012 

Mediado di Gobierno 
Anselmo Pontilius 


Aña pasa ELMAR a introduci un 
sistema innovativo, moderno y 
super beneficioso, den cuadro 
di nan plan pa brinda mas y 
miho servicio na su clientenan. 
E servicio di ricibi bo cuenta 
mensual via SMS riba bo celular 
a cay den masha bon tera cerca 
e clientenan, ya cu nan ta ricibi 
nan cuenta hopi mas lihe. 

Awendia tur hende ta hopi ocu- 
pa y tin tempo limita pa caba tur 
loke tin pa haci y celular a bira 
algo indispensabel pa mayoria 
hende. E funcion principal di 
celular como medio di comuni- 
cacion pa su usuario, ta haci cu 
varios compania por brinda un 
miho calidad di servicio, percu- 
rando pa su clientenan no perde 
mucho tempo. Ricibi bo cuenta 
via SMS ta un servicio completa- 


mente gratis. 

ELMAR ta manda bo SMS na 
momento cu un recibo nobo ta 
disponibel of si e ultimo dia di 
pago ta acercando y e cuenta 
no ta paga ainda.Y loke ta haci'e 
hopi relevante y beneficioso pe 
clientenan, ta e hecho cu e cli- 
entenan cu abona na e servicio 
gratis aki, ta ricibi tur notificacion 
na momento cu, pa motibo di 
trabounan necesario, cu N.V. El- 
mar mester interumpi suministro 
di coriente. 

Pa por aplica pa e servicio inno- 
vativo aki, e cliente di N.V. Elmar 
mester yena un formulario di 
inscripcion cu ta obtenibel na 
cualkier sucursal di N.V. Elmar of 
por download e documento via 
e website www.elmar.aw. Hunto 



cu e inscripcion mester entrega 
tambe un copia valido di un 
medio di identificacion. 


Pa mas informacion riba e servi- 
cio aki, clientenan por yama N.V. 
Elmar libremente na 523-7100 
of manda un e-mail na info@ 
elmar.aw. 


MiFi 

Ruior 

• sin contract • uso sin limite • sin tarifa scondi 

• sin costo adicional • cu mas data • cu modem GRATIS 

*Excl. activation fee (Afl. 49,-). 

CAYENA MALL, ORANJESTAD • DRAGON STORE, SAN NICOLAS • T. (297) 583-0077 • WWW.MIOARUBA.COM f 

GUIDA BO AUTO Cll PIESANAN Dl 
NAPA AUTO-PARTS OBTENIBLE NA 
NOS SUCUBSALNAN NA: 

Cura Cabay 145 Sabana Blanco 70 Shaba 1 

Tel: 584-5046 Tel: 583-4363 Tel: 587-0621 



Open Dag na International School of Aruba 

diasabra 31 di maart 2012 



Riba diasabra 31 di maart 2012, 
International School of Aruba 
lo ta organisando un open dag. 
Durante e dia aki lo tin diferente 
actividad tanto pa e mayornan 


como e futuro studiantenan. 

International School of Aruba ta 
un scol priva "non-profit" unda 
cu les ta wordo duna den su 
mayoria na ingles. ISA ta brinda 
su studiante un programa edu- 
cativo extensivo pa asina brinda 
e studiantenan e oportunidad 
pa continua nan estudio na cu- 
alkier parti di mundo cu nan ta 
desea, specialmente na Hulanda 
y Merca. Ademas di e programa 
tradicional, studiantenan ta haya 
un gran apoyo pa yega na e uni- 



AVENIDA MILO CROES 71 Tel: 582-2303 
Habri di Dialuna pa Diasabra 9 am - 6 pm 




Mflsy Fral N.V.. 

Pa ■cx.cluavTdwd di Bg fiestflno>n, cicibirnenlOj' 
cjiiAn'iint*, eumpleorto, pAeifu y o*ta ; 

eventonan M*ty-FfAl t’ey r 
Hunto nos lo traha riba Bo idewun pa 
ga ronbsa sorpresa. Puntro lur cos, pssobra 

versidad cu nan ta desea pa asina 
yega na e meta final tan anhela. 

Anteriormente ISA tabata lo- 
calisa na Sero Colorado, pa gran 
parti di e mayornan tabata hopi 
dificil pa yega na e scol aki. Na 
aña 2006 nan a muda pa un 
localidad mas central, esaki ta 
na Wayaca. Di e forma aki mas 
espacio y oportunidad a wordo 
crea pa e studiantenan. ISA ta 
ofrece transporte na cada stu- 
diante di cas pa scol cu su flota 
priva di busnan. 

Durante e "open dag" ISA kier 
mustra e comunidad di Aruba 
tur e facilidadnan cu nan tin pa 
ofrece, como tambe pasa un dia 
agradabel cu famia. Lo bay tin 


informacion adicional tocante 
e curriculum estudiantil, como 
tambe un recorido di e campus, 
musica, actuacionnan di drama, 
presentacion door di e direc- 
tora di ISA y tambe e business 
manager di ISA, actividadnan di 
Montessori, lesamento di cuen- 
tonan den biblioteca, beach ten- 
nis, table tennis y mucho mas. 
Tambe por disfruta di un dushi 
BBQ di Hotdog y Hamburger. 

ISA ta gusta duna nos comuni- 
dad un ayudo ora cu ta necesario 
y ya caba nan tin mas cu 20 aña 
haciendo esaki. Den pasado ISA 
a aporta cu: yuda haci nos beach- 
nan limpi, donacion anual na 
Casa Cuna, nan ta boluntario na 


e Special Olympics, nan ta haci 
donacion y contribui cu cuminda 
pa Cruz Cora y asina tin hopi mas 
pa menciona. 

International School of Aruba 
kier invita mayornan di Aruba 
cu kier un futuro briyante pa 
nan yiunan diasabra 31 di maart 
2012 di 10:00 am - 3:00 pm situa 
na Wayaca Residence pa bishita 
nos localidad, disfruta di un dia 
placentero y brinda nan yiunan 
un miho futuro. 

Pa mas informacion por tuma 
contacto cu ISA na: 583-5040 of 
bishita nan website: www.isa- 
ruba.com. International School 
of Aruba "Leadership, character, 
community". 



HRarlam entario sra. Loma G. Janseñlvarl ack^ 

27Uder di grupo di Traimerdia a cme 
*curso di upgrading cu exito* 





■ 


E celebracion p'e 27 lider di grupodiTraimerdia cu 
a caba e curso di"upgrading"a tuma lugar na EPI, 
dia 16 di maart. 

Un celebracion unda e lidernan a wordo elogia pa 
nan esfuerso, dedicacion y perseverancia. E curso 
tabata riba un nivel basta halto unda a enfasis ta- 
bata riba un mihor preparacion pa cu nan trabou. 
E lesnan a wordo duna parti mainta prome cu nan 
trabou merdia. Esaki pa hopi di e lidernan a cay 
hopi duro pa cu e motibo di e organisacion na cas 
y preparacion pa trabou merdia. 

Obstante tur contratiempo cu varios di e lidernan 


a haya nan mes aden tog un gran mayoria a logra 
haya nan certificado.Trabou cu mucha awendia a 
bira mas exigente y mester di lidernan dedica y bon 
prepara pa cuida nos muchanan despues di scol. 
E trabou di cuido ta uno hopi responsabel y tur 
envolvi cu e educacion di nos muchanan mester 
traha hunto p'e bienestar di nos muchanan. 

E cooperacion entre mayor, maestro y e lidernan 
mester ta optimal unda e balornan Confiansa y 
Responsabilidad ta hunga un rol hopi importante. 
Pabien n'e lidernan cu a pasa nan curso di"lnhouse" 
y "Upgrading" cu exito, ta bin di Parlamentario 
Lorna Jansen-Varlack. 

Resultado di Careda 
di BMX “Himno y 
Bandera 2012” 


Diadomingo 24 di maart a tuma 
luga e careda di BMX "Himno 
y Bandera 2012". Pa e careda 
aki a inscribi un total di 94 par- 
ticipante di 6 diferente club. 
Indudablemente tin un interes 
hopi grandi pa e deporte di 
BMX. E competencia tawata 
fuerte, pero tur coredo a bataya 
y a duna un tremendo presenta- 
cion! Fanaticonan tambe a duna 
un sosten grandi y a apoya nan 
faborito nan te na final! Comis- 
ion BMX ta gradici tur club cu a 
participa, coredonan y oficial pa 


e participacion, apoyo y sosten 
na e deporte. 

Tambe un danki special ta bay 
na e esnan cu a contribui pa 
haci e careda uno exitoso cu ta 
fam. Danilo Kock, Johnson Enter- 
prises cu nan support cu Heavy 
equipment pa drecha e pista di 
Street Wise, RomarTrading y tur 
e mayornan di coredonan cu a 
contribui na e trabounan riba 
veld, bary cushina y na esnan cu 
a haci donacion. E resultadonan 
ta como lo siguiente. 

7 Pedro 5:5 

" Dios ta duna grasia na e 
humildenan" 

Kiko mester haci pa por haña 
educacion Divino? Un requesito 
principal ta cu bo mester ta 
humilde y dispuesto pa siña. 

E salmista David a skirbi cu Dios ta 
siña e humildenan su caminda, y 
Jesus a bisa cu Dios a sconde e 
cosnan pa e sabinan y inteligen- 
tenan y a revelanan na e muchanan 
chiquito, e comparacion ey ta pa 
nos ta humilde y inocente manera 
muchanan. 


Si 


HtSiv-X 


HOLIDAYINN RESORT ARUBA AN AFFILIATE OF THE 
INTERCONTINENTAL HOTELS GROUP SEEKS APPLICANTS 
FOR THE FOLLOWING POSITION: 

❖ DIRECTOR OF SALES & MARKETING 

Must have minimum of five (5) years experience in similar position 

If you are interested, please apply by e-mailing your resume to 
sandra.curtisfa), ihg.com 

Before you apply or call the Holiday Inn Resort Aruba, you must 
register your name by DPL at Seroe Blanco #4 from Monday thru 
Friday, between 7:30 a.m. to 11:00 a.m. You must bringyour I.D. 
card or the form of Awg. 5.00 from Census. 


Nieuwstraat 34A 
Tel:5830395 

MESTER Dl PLACA? 


EMPENA Y CUMPRA 0R0 



SEMPER E PRUS Dl MAS HALTO! 

JUWELENHUISJE 

^ OfiARIO 10Af/i - ÓPM DfALUNA T£ DlABlEftNA 



. ORANJESTAD WERFSTRAAT 7 LOK. 12 TEL 588 4141 0 SAN N3COUS B. V/D VÉEN ZEPPENFlLDSTRAAT 14 TEL 564 4141 , 

L. J 

Esaki ta e ultimo weekend 


Hunto Nos Ta Spaar ta parti tas den bario di San Nicolas 



Desde cu e studiantenan di EPI a cion pa baha consumo di awa y 
join e team Hunto NosTa Spaar coriente, mester bisa cu e resul- 
den nan accion di conscientisa- tado ta mas grandi, impactante 





y exitoso. Ya e grupo grandi aki 
a pasa dos fin di siman ta parti 
e tasnan cu algun articulo den 
dje, cu ta yuda baha e consumo 
mensual di awa y coriente. 

Diasabra awo, 31 di maart y 
Diadomingo 1 di April, for di 9or 
di mainta, por mira e grupo di 
studiante di EPI hunto cu e team 
di Hunto Nos Ta Spaar, den e 
barionan di pariba di brug. Nan 
ta sali for di YMCA San Nicolas. 

E barionan cu lo bishita diasa- 
bra awo ta Brazil - Mabon - 
Cura Cabay (zuid), Village - Esso 
Heights, De Vuyst, Juwana Mor- 


to, Zeewijk, Jaraweg. E accion ta 
priminti di bira grandi atrobe, 
den cual lo bishita casnan cu un 
tas cu contenido y hopi infor- 
macion. Meta di e campaña aki 
ta pa conscientisa e publico riba 
algun cambio practico y chikito 
cu nan por haci den nan uzo di 
awa y coriente,m cu lo por nifica 
un reduccion substancial riba 
nan recibo di fin di luna. Ya tin 
un cantidad di testimonionan 
di clientenan cu a logra baha 
nan consumo y nan recibo den 
gran forma! 

Tur e accionnan aki den bario 


tur weekend no ta posibel si no 
tin sosten di algun sponsor, ya 
cu nan tambe ta contribuyendo 
enormemente na bienestar di 
nos pueblo. 

P'esey mes e team di Hunto Nos 
Ta Spaar kier gradici tur su spon- 
sornan: De Palm Tours, Andina 
lce, Victoria Bottling Co., Subway, 
Super Food, YMCA San Nicolas, 
Fast Delivery y Tropical Botling 
Company pa nan tremendo 
cooperacion y apoyo. Sin nan 
turesakisigurnotabata posibel. 

E ekipo dinamico di Hunto Nos 
Ta Spaar, cu ta un proyecto di 
ELMAR, WEB, Utilities Aruba N.V. 
ta gradici henter e comunidad di 
Aruba pa nan valioso contribu- 
cion pa haci e proyecto aki uno 
realmente exitoso. Hunto Nos 
Ta Spaar ta sigur cu awo tin mas 
hende cu ta consciente di nan 
uzo di utilidad y ta haciendo e 
inversionnan necesario pa sigui 
baha nan consumo mensual y 
spaar cen pa haci otro soñonan 
bira realidad. 



te cu oranan di anochi lo tin actividad y 
presentacion pa e pueblo di Aruba por 
participa na dje. 

Ademas di e tradicional Egghunt, 
e biaha aki lo tin 2 actividad extra. 
Un di nan ta e "Location Challenge" 
cu ta encera cu durante di e dia ta 
anuncia 5 diferente luga na Aruba, y 
e participante mester bay na e sitio 
menciona pa por participa, haciendo 
diferente tarea eynan y asina por gana 


premionan atractivo. E otro actividad 
ta "Tech-Hunt" cu ta specialmente pa 
esnan cu tin un smartphone, laptop of 
tablet, manera por ehempel un Ipad of 
GalaxyTab. E participante naTech-Hunt 
ta ricibi e diferente hintnan via un "ap- 
plication"cu e mester download. 

Pa e parti di atardi, cuminsando for di 5 
'or di atardi lo tin presentacion di e fa- 
moso"Rincon Boys"y e banda popular 
"Tsunami" pa entretene e publico. Lo 


bay tin varios premio manera placa 
cash, tablet, celular, weekend stay y 
mucho mas. 

Participantenan sigui e evento via Ca- 
nal 90, Facebook y e smart devices pa 
haya hints. Lo tin diferente actividad- 
nan pa mucha tambe durante henter 
dia na Renaissance Market Place cu lo 
ta e localidad caminda ta reclama e 
premionan. Pa mas informacion por 
bishita www.setar.aw 


E aña aki SETAR ta celebra 10 aña cu 
ta organisa e evento di mas grandi di 
buscamento di webo pa henter famia 
di Aruba, e famoso SETAR Family Eg- 
ghunt. E SETAR Family Egghunt 2012 
ta tuma luga diadomingodia 8diapril 
2012 na Renaissance Market Place cu lo 
fungi como e centro di e actividad den 
combinacion cu e buscamento di webo 
(Egghunt) cu ta sosode tur rond di nos 
isla cuminsando for di 10'or di mainta 

Celebracion di 35 aña di servicio 
na Volkskredietbank van Aruba 


Dia 1 maart 2012 Sra. Elsa R. 
Croes a recorda y celebra cu 
35 aña pasa el a drenta den 
servicio di Volkskredietbank 
van Aruba. Na e ocasion aki a 
hiba palabra Minister Michelle 
Hooyboer-Winklaar, Director 
Sr. Ramsay Acosta y Voorzitter 
Hunta di Comisario Sr. Roly St. 
Jago. A recorda e trayectorio 
di Sra. Elsa y a gradici pa su 
dedicacion y trabounan haci 
durante35 aña naVKB. Alabes 
a haci entrega di e acostumb- 
rado envelop y un plakkaat na 
e ocasion special aki. Sra. Elsa 
ta ocupa pa 17 aña e puesto 
di Directora interino di Volk- 
skredietbank. Presente tabata 
coleganan, ex-coleganan, 
famianan y amistadnan, cu 
a pasa un atardi ameno y 
agradabel. 





1'ARTICIPA OHTM H PROCjRAMA OI CHRTIFICACION 
DJ INDUSTRIA DI TUR1SMO Y ASINA BR1NDA 
E RXPF-RIENCIA FXFXENTE CIJ ARIJBA 
“ONE HAPPY ISLAND" 

TA ASPIRA PA PROGRHSO OI NOS PAIS. 

Ayera nos a menciona e causa di 
criminalidad chikito na Aruba.Ta 
importante pa sa kico t'e causa 
pa por combati criminalidad di 
un manera eficiente. 

Contrario n'e resto di region, 
Aruba no conoce pobreza ex- 


tremo y masivo. Na otro paisnan 
den region, t'e marginacion ta 
causa di criminalidad. Si bo kier 
combati criminalidad n'e paisnan 
ey, bo tin cu combati pobreza. 
Na Aruba na prome lugartaadic- 
tonan ambulante cu ta meti den 



ladronicia. Ke men nos mester 
atende e problema di adictonan 
ambulante pa resolve e prob- 
lema di criminalidad. 

T'e ansiedad pa cumpra droga 
cu ta caro, ta pone nan horta. Bo 
no ta resolve esaki dor di stop 
droga. Imagina si nos mester 
stop alcohol na Aruba, esaki lo 
origina un problema grandi pa 
orden publico. 

Adicion ta un maleza. No ta tur 
hende cu usa alcohol ta alco- 
holico. Mescos no ta tur hende 
cu usa droga ta drogadicto. 

Bo tin un problema di adiccion 
ora bo ta bira iresponsabel cu 
bo obligacionnan diario. Pesey 
mestertackle e problema di adic- 


tonan ambulante riba diferente 
nivel. E prome ta rehabilitacion 
integral. 

Juist esaki nos no tin na Aruba. 
Ta manda adictonan Santo Do- 
mingo, pero esaki no ta yuda. 
Casiturcu bin bektacay bekden 
droga. Bo mester di un programa 
integral na Aruba mes, unda cu 
ta traha cu e famia y e entorno 
di e adicto. 

Si tin problema den e famia, 
rechazo di e famia, etc., anto 
e ta bin bin bek den mesun 
famia, e problema ta keda y e ta 
bolbe cay den droga. Ke men si 
nos kier combati ladronicia na 
Aruba, mester bin cu un pro- 
grama integral di rehabilitacion 


di adictonan. 

Integral ke men, parti medico 
(detox), parti psicologico (terapia 
individual, den famia, den gru- 
po), parti di socialisacion (pone 
trabao disponibel, mantene 
edificionan publico etc.) y parti 
spiritual (hende mester conoce 
cu Dios ta biba den dje). Mañan 
nos lo sigui elabora mas. Sigui 
email: arlampe@yahoo.com 

Gerencia di AWEMainta no nec- 
esariamente ta di acuerdo cu e 
opinion di e columnista Armand 
Rudy Lampe. E ta keda total- 
mente responsabel pa contenido 
di su opinion. 


Desiree lo ta presente 
na ling & Sons diasabra 

31 di maart 


Ling & Sons IGA Supercenter cu alegria ta comparti e 
sorpresa cu Desiree, autor di e revista di gourmettitula 
tambe Desiree lo ta presente na Ling & Sons e diasabra 
aki 31 di maart 2012 di 11'or di mainta te cu 1'or di 
merdia pa asina introduci su edicion nobo di revista 
cu Papiamento restaurant riba e cover y cu tambe ta 
inclui un entrevista di Desiree cu Ling & Sons su Chef 
Ricky Thielman. 

Durante e bishita aki Desiree lo tey pa firma revista pa 


fanaticonan y tambe lo comparti cu publico su receta- 
nan y bolonan crioyo. 

Asina ta no lubida, Bini uno, bini tur Ling & Sons e Di- 
asabra aki y comparti hunto cu Desiree su recetanan y 
edicion nobo di Dia di mama, Primera Santa Comunion y 
Pasco di Resureccion cu sigur lo bende manera pan cay- 
ente. Ling & Sons ta extende palabranan di felicitacion 
na Desiree cu otro exitoso edicion. Pa mas informacion 
bishita noswebsite www.lingandsons.com orfacebook- 
page www.facebook.com/LingandSonslGA 




Ultimo dia pa registracion pa 

competencia ta dialuna, 2 di ap 12012 


Edi 11 Expo y Competencia 

di Obra yArte Recicla 

ta di 16 - 27 di april 2012 na CAS di Cultura 



ARUBA HOTEL AITD TOURI8M A 88 OCLATION 
EITVIRONMEHTAL COMMITTEE 



Pa inscribi of ricibi mas informacion yama 582-2607 of email vanessa@ahata.com of emjaelka@ahata.com 

We are the answer!! 




4 Metals 


Located at Jucuri 66, Sta Cruz - Teh 585-6558 


TOP FRiCE 4 GOLD - TODAY! 

14K - 66.00 Fls. 
18K - 81.00 Fls, 


j Opm: V1«nd:iy (n Saturday from lOam to 7pm 



1 



FCCfl 


Fundacnorr C □ s pa Comunidad Aiubono 


ANUNCIO 


IMPORTANTE PACtlENTENAN CU HIPOTECA 

FCCA to hosi un supllca no tur su clientenan po poso personalmente 
no uro dl su oticlnongn prome cu 14 di Aprll 2C12 cu un ID orlgingl 
valido y tambe un dt e ssguiente docurmentonan pa evoluocion dl 
entrada: 

* Paystip December 2011 den caso cu ta cobra pa luna 

* Payslip di e ultimo dos quincenonan di £011 den coso eu 
td recibi salarto pa quinceno 

* PaySEip di Juli te cu December 2011 deri CasO Cu ta traha a 
base di comision. 

* Enlrado llho door dl Inspectie der aelosling po oño £011 
den coso eu to troho Independlente, 

Por petso na dos di nos oHcinanon (Sobana. Sianco y 5on Nlcoloos) 
ontre 7.30 om -13 30 pm of onlre 12,30 pm - 4.00 pm. Tambe 
duronte nos oneehi di serviclo* tur diohuebs di 4.00 pm - 7.30 pm. 
Eogfe bronch ta temporaimentO sera. 

Atentannente 

Gefencia 


Safcinna Blanco tf G6 - E Vtiri dcr Vecnze-ppe?nfeldatraal @ &3 
Tal: S22-FCCA of 522^3222 - Fax: 503-6272 
E-mail: infovgf cca.com - Wobsito.: ww fcca.com 


Miguel Cabrera 
ta bolbe bek cu 
su team 


E tercera base venesolano 
Miguel Cabrera, cu a ricibi un 
bala den su cara, ta bolbe bek 
den Detroit Tigers na comienso 
di temporada. Cabrera a reuni 
un biaha mas cu su compañero 
nan dialuna, un siman despues 
cu e rolling a dal su cara den 
un wega di pretemporada. “Mi 
lo ta cla pa e dia inaugural”, e 
pelotero a bisa, cu ainda tin un 
hincha bou su wowo. “No preo- 
cupa, e no ta hasi dolo y mi vi- 
sion ta bon”. Tigers ta cuminsa 
su participacion den temporada 
dia 5 di april como local contra 
Boston Red Sox. 

Cabrera tin un average di .344 
e temporada pasa, e mihor 
average ofensivo den Grandes 


Ligas, cu 30 homerun y 105 
careda produci pa e campeon di 
e division central di liga Ameri- 
cana. E bataso fuerte di Hunter 
Pence, di Phillies a laga Cabrera 
cu un corta cu tabata rekeri di 
ocho stitch. Detroit a traslada 
su mihor pelotero pa tercera 
base despues cu nan a cumpra e 
primera base nobo Prince Field- 
er. E ultimo biaha cu Cabrera a 
defende tercera base tabata na 
2008, ora a hunga 14 wega pa 
Tigers. Tabata e tercera base di 
Miami Marlins, na 2006 y 2007. 
Cabrera a wak varios video di e 
bala cu Pence a dal desde cu a 
lesiona dialuna siman pasa. “E1 
a mustrami e forma cu mester 
coloca den e terreno”, el a bisa. 


^□PEMSK 

1-stop 

center 


CODUlUXfc 

irunwmw 


Bscfc n CM§™ DUTCH BOY PABfTS. Tatntw w§ 
bn ijlmi dm'3-J-j-Bmm. ,*Xfl5dn i-5-fum. Bitm 
Iji i h Anm SpM r* «ob Jmn, Gtiss c« ‘hhihI 4' 
HOSlAd & £kiii V loinbu iVfrl U Am MIVKiO di strt 
Nm Vnwtrotfc, DvtHtfns, SmjiB 
AipMI -ww |I]0 H M3 Hrin tfi, 14. 2lO. 2xt 
M 2x0, &W PlpwOtilflngr Vf - &T, SMHç* 
ru Cot»BÉ MiHMno. Jpnrl OmfWid GLN i 5 

Bnn3»v»vrkriieiciriMi] nfl bon unis. Ssfify 5l»«* ni 
AJW10 r . 


H«n> [Un pj Ubtii Itan-lSU 3fl-B iflçm, 
DautnB»-1|H 



CURSO Dl NATURALISACION 
HULANDES & PAPIAMENTO 
Cursonan ta mainta-merdia-anochi 
Curso di Idioma Principiante + Combersacion 

Ingles pa Latino - Papiamento - Spaans — Italianc 
Portugues- Frances- English Brush Up (mbo) 
Registra na Pos Chikito 75^-Tel: 5843768 
Cel: 6900 169- scoldiidiomaCg) yahoo.com 
Tur curso ta start den /una di maart 2012 

Barcelona cu AC Hllilan ta topa un biaha mas den Champions league 




E lider di Calcio, AC Milan, 
y e campeon di Champions 
League, FC Barcelona, ta topa 
otro awe diaranson den e sta- 
dion Giuseppe Meazza, den e 
prome wega di cuarto di final 
di Champions League, pa tuma 
rumbo pa e final di Munich. 
Ambos team ta den nan mihor 
momento y cu nan dos estrella, 
di Barcelona, Lionel Messi (12 
gol den e ultimo 5 wega) y esun 
di Milan, Zlatan Ibrahimovic (7 
den e ultimo cuatro), e ultimo 
aki ex hungador di Barcelona 
dos temporada pasa y cu den 
actualidad ta e pieza mas de- 
terminante di Milan. E dos 
teamnan aki lo hunga un futbol 
extraordinario, y lo ripiti nan 
wega bek despues di topa otro 
caba den e fase di grupo, di cual 
Barcelona a mustra cu ta riba e 
rival, di cual a gana na Italia cu 


score di (2-3), despues di un 
empate di (2-2) den Camp Nou. 
Di e dos weganan ey, Barcelona 
a saca hopi conclusion, un hopi 
obvio: Milan no ta costa hopi 
pa genera un ocasion di gol. 
Asina el a mustra den Camp 
Nou, unda dos fout den e wega 
y den e ultimo minuut a sirbi pa 
e italiano nan empata e wega. 

Menos desnivela tabata e wega 
na Milan, unda e sueco Zlatan 
Ibrahimovic por a cumpli un 
revancha chikito contra su ex 
team, aunke di poco a sirbi 
despues cu e team di Barcelona 
a domina e wega. Par di luna 
despues, cu Milan liderando 
den Calcio y cu Barcelona pa- 
tras di Real Madrid den Liga. 
Mark van Bommel y Antonio 
Nocerino ta dosnan cu Milan 
no por conta cun’e y tampoco e 


lesionado Thiago Silva, mien- 
tras cu Kevin-Prince Boateng 
y Alessandro Nesta, cu tabata 
riba banki diasabra ultimo 


ta duda, mescos cu Robinho. 
Tampoco lo hunga Alexandre 
Pato ni Ignazio Abate. Milan ta 
conta cu un gran balans na su 


cas den cuarto di final, ya cu di 
su 14 partipacion den e fase aki 
no a perde nunca, cu 10 victoria 
y 4 empate. 




orocasharuba 

PIN:27953FF2 


ORCXIASH ■ 

CUMPRA Y BENDE 


Si bo kier GANA 2.000 fls envia 
e frase “OROCASH ta paga mas 
miho’pa nos Facebook o BB PIN 


8:00 AM a 10:00 PM Telf: 582.49.89 


Av. Alo Tromp Nro 2 Edif. 
Kini kini Oranjestad, Aruba 

Andy Roddick ta elimina 
Roger Federer na Miami 


E mericano Andy Roddick 
tabata e sorpresa di dialuna 
despues di elimina e suizo 
Roger Federer den e torneo di 
Miami, di dos Masters 1000 di 
temporada. Del Potro, Monaco 
y Djokovic tambe a gana. Rod- 
dick, a gana Federer cu score di 
7-6(4), l-6y6-4den2oradiun 
wega yena di incertidumbre y di 
nivel halto di tennis. Despues 
di perde e tie-break di e prome 
set, Federer a haya su ritmo, y 
a kibra tres biaha e mericano 
pa empata e wega pa un set pa 
cada uno. Roddick a haya un 
problema den su prome serve 
den e tercer set. “Den e wega 


unda mi a kibra den e tercer set 
tabata un di e mihor weganan 
cumi tabata tin, mi ta kere cu 
mi a logra cuatro tiro ganador”, 
Roddick a bisa. “Den e ultimo 
wega tabata 15-30. Mi ta sigur 
cu mi a score tres prome serve 
y e tabata tin bon chens. 
Despues tabata un punto di 20 
golpi. 

Mi a hunga bon anochi y mi 
serve tabata hopi bon na final”. 
Roddick, despues di gana Fe- 
derer pa di dos biaha na Miami, 
ta kibra e racha di 16 victoria 
consecutivo di e suizo, unda 
a gana e titulo di Rotterdam, 
Dubai y Indian Wells. Ademas 


e mericano a pon fin na 77 
triunfo consecutivo di Federer 
riba rival pafo di e Top 20 den 
e ranking ATP. “Mi tabata tin 
mi oportunidadnan”, Federer 
a bisa. “Mi ta kere cu Andy a 
hunga bon pa gana e prome 
set y despues a hasi e cos dificil 
pami den e tercer. Mi por a gana 
den tercer, pero el a logra saca e 
bon punto di serve”. Den octavo 
final, Roddick lo hunga contra 
e argentino Juan Monaco, cu a 
yega pa prome biaha den octavo 
final di Miami despues di gana 
e frances Gael Monfils cu score 
di 4-6, 6-3 y 6-4 den 2 ora y 19 
minuut. 





1 - 

-1 


Ta condena un hoben 
pa burla di Muamba 


UN studiante britanico di 21 aña tabata condena diamars na 
56 dia di prison pa “odio racista” cu comentario den Twitter 
riba mediocampista di Bolton, Fabrice Muamba, cu e dia 17 
a sufri un paro cardiaco den veld di Tottenham. Liam Stacey, 
studiante di biologia na Universidad di Swansea, a admiti 
dialuna dilanti huez cu tabata e autor di e mensahe di cual 
ta burla di Muamba ora e hungador a permanece atendi 
riba e veld di White Hart Lane despues di sufri un colaps cu 
a para su curason durante 78 minuut. 

E hoben cu a permanece den libertad condicional t’e cu awo, 
a drenta prison diamars despues cu e huez John Charles a 
lesa e sentencia. “No tin alternativo di un tempo di prison 
inmediato”, e huez a bisa, cu a bisa ora Muamba a cay riba e 
veld, “no solamente e mundo di futbol, sino mundo completo 
tabata resando pa su bida”. Apesar cu e hoben a kita e co- 
mentario cu a pone riba e red, tabata identifica y deteni e 
dia siguiente pa polis despues cu otro usuario di Twitter a 
denuncia su mensahe. 

Den e prome momento, Stacey a argumenta cu su cuenta 
di e red social a sufri un atake y cu e mensahe a wordo 
publica pa un tercer persona, pero durante e caso a ad- 
miti cu el a pone. E estudiante a pone un serie di mensahe 
ofensivo acerca di e salud di e hungador di Bolton, di 23 
aña. ‘“LOL [laugh out loud]. **** Muamba. He’s dead!!!. 
E mediocampista, cu ta recupera den e unidad di cuido inten- 
sivo di Chest Hospital di London, a cay riba yerba na e minuut 
41 di e prome parti di e wega di Copa entre Tottenham y 
Bolton y a permanece mas cu un ora clinicamente morto. 

Rafael Nadal ta bandona 



RAFAEL Nadal a bandona su cargo como vicepresidente di 
Conseho di Hungadornan di ATP y e suizo Roger Federer, 
presidente, ta keda si’n su maximo rival den un organisacion 
cu tin cu renoba durante e torneo di Wimbledon. E renuncia 
a tuma lugar den e prome siman di e torneo di Miami, ora 
tuma lugar e conseho di hungadornan, y e rason por ta e 
motibo pa cual Nadal tabata luchando e ultimo tempo, pa e 
forma di e calender, e formato di Copa Davis, etc. “Ora mi 
involucra mi mes den algo, mi ta hasi’e 100%”, Nadal a bisa, 
den e version digital di corant frances L’Equipe. “Mi a perde 
demasiado energia den tur esaki, cu seguridad e lo no bay 
pasa atrobe”, e number dos di mundo a bisa, cu a sufri den e 
proyecto aki na momento cu e suizo Roger Federer y algun 
miembro di e hunta di Conseho, no a bay di acuerdo cu e 
plan riba cambio den 
e circuito. “Rafael ta 
esun mas si’n pasen- 
shi”, Ivan Ljubicic a 
bisa, ex presidente 
di e Conseho di Hun- 
gador. ‘E kier tur cos 
di biaha. E ta manera 
den veld di tennis”. 

“E ta positivo wak e 
energia aki y e deseo 
pa cambia di biaha. 

Pero un cos ta Roger 
y otro ta tin dos tipo 
di e estilo aki. Si ta- 
bata tin dos Nadal, 
lo ta un desaster”, 

Ljubicic a bisa. 



Guardiola: 


II 


Contra AC Milan no por perde” 


E entrenador di Barcelona, Jo- 
sep Guardiola, a bolbe garantisa 
e lucha cu lo team den e wega 
cu su team ta hunga contra di 
AC Milan den San Siro, di cual 
a recorda cu no por hasi ningun 
fout contra e team italiano aki. 
“Nos ta bin pa competi y saca 
un bon resultado”, Guardiola a 
bisa. “E opcion di keda elimina 
ta existi ora ta yega na Milan”, 
el a bisa den e conferencia di 



prensa. Guardiola a bisa su hun- 
gadornan: “Si nos hunga un mal 
wega, e cos lo bira complica. Tin 
ora, e wega di ida ta esun mas 
importante”. 

“Mi ta spera e mihor Milan po- 
sibel. Lo ta agresivo y lo Sali pa 
gana e wega. Lo pone e wega 
duro pa nos. Nan tin un wega 
hopi bon combinativo y aereo. 
Nan tin Ibrahimovic y ta conta 
cu hopi solucion”, el a bisa. E 
tecnico di Barcelona a bisa cu 
e delantero sueco di Milan ta 
un di e mihor hun- 
gadornan di mundo 
y no tabata tin cu 
reconoce cu Ibra 
tabata un di es- 
nan den su team 
cu Barcelona a 
gana La Liga dos 
temporada 
pasa. “El a 
hasi un 
excelente 
prome mi- 
tar tempo- 
rada. Den 
Liga e 
tem- 


po ey, ta pertenece hopi na su 
persona”, el a bisa. 

Pa e wega y pa e eliminatorio, 
Guardiola ta spera cu su hunga- 
dornan hunga e mihor posibel 
pa no tin cu pensa hopi riba e 
otro wega cu por keda elimina. 
“Mi lo no kier bay Barcelona y 
pensa cu no a hasi tur cos”, el 
a bisa. Guardiola a recorda cu 
den e ultimo wega contra Milan, 
na San Siro (3-2) na december 
ultimo, Barcelona a hunga un 
gran wega y asina mes e rival 
tabata tin contesta. E tecnico ta 
kere cu “den wega aereo, Milan 
di Ibra ta imbatibel y cu pesey 
Barcelona mester tene e bala 
y desactiva e team italiano y e 
atacante sueco, paso ora Ibra 
hunga cerca di e area ta impa- 
rabel. Mester gran posesion di 
e bala”. 




Fin-d' us on 

Facebook 



l^jLike 


Andrea Stramaccioni e tecnico nobo di inter Nlilan 


E entrenador nobo di Inter 
Milan, e hoben italiano Andrea 
Stramaccioni, a bisa cu no tin 
miedo riba e responsabilidad 
cu tin awo na cabes di un di e 
teamnan mas importante di Ita- 
lia, despues di e destitucion di e 
veterano Claudio Ranieri. Den 
su prome rueda di prensa na 
Appiano Gentile como tecnico 
di e prome team, Stramaccioni, 
di 36 aña y cu t’e awo ta entre- 
nador di e categoria hubenil di 
Inter, a indica cu e cargo ricibi 
di e presidente di e club, Mas- 
simo Moratti, ta un “soño hopi 
bunita”. “Miedo? Si bo dicidi 
hasi e trabou aki e ta solamente 
un soño. No tin miedo. Mi ta 
concentra den e trabou riba 
veld”, e tecnico nobo di Inter a 
bisa, club cu a cambia di entre- 
nador ya dos biaha e temporada 


aki, despues cu Ranieri a susti- 
tui su compatriota Giampiero 
Gasperini. “E ta un soño bunita. 
Tabata un cos totalmente ines- 
pera, un soño cu e presidente 
Moratti a regalami y mi lo purba 
honra esaki mihor posibel”, el a 
agrega. Stramaccioni a bisa cu 
tabata facil conecta di biaha cu 
su hungadornan nobo y cu no 
tin miedo cu por kima prome 
cu tempo. “Ami tin cu hasi mi 
trabou. Mi tin mi ideanan y cu 
humildad mi lo purba pone nan 
den practica. E hungadornan lo 
hasi e resto”, el a bisa. Manera 
den tur presentacion di entre- 
nador nobo di Inter, a bolbe 
trece nomber di e portuges 
Mourinho, entrenador di Real 
Madrid desde cu 2010 a Sali di 
e club di Inter y cu e fanatico di 
Milan no a logra lubida. 

ORNIMA UTILITIES N.V. 

TA BUSCA 

SCHOONMAAKSTER/ER 

Boegoeroei # 84 
Persona di contacto: 

Rosemarie Leest 
Of yama na: 587-1716 
Prome cu solicita of yama, 
mester pasa registra na DPL 
Seroe Blanco4 

Cu un cedula of papel di Afl. 5 di 
registro civil. Entre 7:30-11:00 mainta di 
Dialuna pa Diabierna 


TA BUSCA 

General Air Services N.V. 

Ta busca 

Chef verkoop vliegtickets 
metfin.Controle 

Promer cu solicita registra cerca DPL 
Jama 582-3192 entre 9:00-12:00 h. Y 
14:00-16:00 h. 


CASATUAARAWAK 

TA BUSCA 
DISHWASHER 
J.E. Irausquin Blvd. 370 

Persona di contacto: 

Andrie Kock 
Ofyama na: 583-0312 
Prome cu solicita of yama, 
mester pasa registra na DPL 
Seroe Blanco4 
Cu un cedula of papel di 
Afl. 5 di registro civil 
Entre 7:30-11:00 mainta 
di Dialuna pa Diabierna 



E defensa di Barcelona, Gerard 
Pique a bisa cu su team lo subi 
e veld di San Siro “fiel” na su 
estilo di wega y si’n pensa cu lo 
tin cu hunga e buelta na cas den 
un siman. “Nos sa cu e buelta di 
cuarto di final lo wordo hunga 
den Camp Nou, pero mañan 
(awe) nos no por laga nada 
pasa”, Pique a bisa, consciente 
di cu un mal resultado na Mi- 
lan por tira e temporada den e 
competencia aki afo. E central 
di Barcelona a bisa cu e team “ta 


hungando cada biaha mihor” y 
cu e wega ta yega den un bon 
momento, pero a recorda cu 
Milan ta “un di e tres mihor 
teamnan di mundo pa copa y 
tradicion” y cu por supuesto 
Barcelona por keda elimina 
contra e team italiano. 
Ademas, ta kere cu e nomber 
di favorito “no solamente ta 
sirbi pa nada sino cu ademas 
por perhudica”, y a bisa cu 
den Champions ningun hende 
a logra t’e awo bolbe logra e 


titulo. Loke ta duna un idea di 
con dificil ta gana dos biaha 
sigui e prome torneo conti- 
nental. Na november ultimo, 
Pique no a hunga na San Siro 
den e wega di e prome fase pa 
decision tecnico di Guardiola. E 
central a reconoce cu despues 
di lesion den pretemporada, 
“a costa hopi pa drenta den e 
wega di e team, pero awo cada 
biaha ta bira mihor y cu gana 
di yuda den e recta final di e 
temporada”. Den e ultimo wega 
di Liga contra Mallorca, e team 
di Barcelona a score 2-0. “E gol 
por yuda, pero mi ta keda cu e 
wega en general, cu e sensacion 
cu mi tabata tin”, el a bisa. 

Si Pique hunga di titular, prob- 
ablemente lo ta esun encarga di 
para e delantero sueco Zlatan 
Ibrahimovic, cu a comparti 
vestuario den Barcelona y di 
cual a defini como “un di e 
mihor delantero mas completo 
di mundo”. Pa Pique, e number 
9 di Milan tin tur cos: “E ta 
hopi complica pa para, paso 
tin e wega aereo, calidad cu e 
bala riba vloer, ta wanta bon di 
lomba, y tambe ta busca buarco. 
Mester ta hopi atento y no laga 
esaki hala rosea, paso e ta hopi 
rabia y ta score hopi gol, ade- 
mas cu hopi variedad”. 



TA BUSCA 

ALUMINIUM TECHNICUS 


Por pasa solicita na Alto Vista #22 
Of jama telefon 745-0271 y puntra pa 
Sr. Nelson Jimenez pa saca un cita. 

Prome cu solicita of yama mester registra 
na DPL Seroe Blanco # 4 cu un cedula of 
papel di AFL:5,= di registro Civil. 
Entre 7:30 — 11:00 Mainta di Dialuna pa 
Diabierna 

Cu hopi exito e organisacion 
Earth Hour bou guia di Drs. 
Edward Erasmus a tene e asina 
yama Earth Hour den patio 
na Museo Historico. Durante 
un ora diferente caminda na 
mundo ta paga tur luz pa asina 
conscientisa humanidad riba 
uzo y mal uzo di energia. Aña 
pasa Aruba tambe a uni su mes 
cu e Earth Hour internacional 
y un grupo bastante grandi 
a topa na Museo Historico y 
hunto cu Minister Michelle 
Hooyboer y Minister Arthur 
Dowers a paga luz despues 
di un splicacion di Edward 
Erasmus pakico tene un Earth 
Hourta asina importante den 
scuridad diferente comber- 
sacion ameno a wordo hiba. 
Museo Historico ta apoya e ini- 
ciativa y ta habri su portanan 
diasabra dia 31 di maart pa 
8or di anochi.Tur luz ta wordo 
paga entre 8.30PM y 9.30PM. 
Ta haci un peticion special na 
tur ciudadano pa tambe uni 
nan mes na Earth Hour y paga 
tur luz durante 1 ora dia 31 di 
maart proximo. 

Ban llni pa Proteha nos Planeta 
‘earth hour’ diasabra 31 di maart 2012 



Miyones di hende den mas cu 
135 pais rond mundo lo uni pa 
celebra y contempla e planeta 
door di paga tur luz pa un ora 
specifico - 'earth hour' riba di- 
asabra, 31 di maart, 2012 di 8.30 
pm pa 9.30 pm. Door di participa 
den e evento global di'paga luz' 
bo ta compromete bo mes na 
tuma un accion personal cu ta 
beneficia e planeta. AHATA su 
Comision di Medio Ambiente ta 
preocupa pa e futuro di Aruba 
y nos planeta y ta determina pa 
participa den e "Earth Hour". E 
obhetivo principal ta pa encura- 
sha individualnan,companianan, 
gobierno y organisacionnan no- 
gubernamental pa participa den 
e evento global aki. Door di paga 
tur luz cu no ta esencial durante 
'earth hour 2012', lo bo yuda pa 
ta un ehempel y contribui na 
por ehempel, produci menos 
polucion riba nos planeta Tera. 
Earth Hour tambe ta motiva 
hende pa tene discusionnan riba 
diferente topico pa nos medio 
ambiente entre otro diferente 
maneranan cu comunidad por 
tuma accion pa yuda soluciona 
asuntonan y retonan den nos 
medio ambiente. 

E"Earth Hour 2011"tawata esun 
dimasgrandidurantee5añanan 
cu esaki a wordo organisa. Di e 
forma aki por verifica cu esaki ta 
e accion boluntario di mas grandi 
cu ta wordo organisa pa nos me- 
dioambiente.5251 ciudadymas 
di 135 paisy teritorionan den tur 
7 continente a participa durante 


e"earth hour". 

Earth Hour a cuminsa como un 
iniciativa di un ciudad so - na 
Sydney, Australia - na aña 2007 
y desde e aña ey esaki a crece y 
bira un movimiento global na 
unda un cantidad grandisimo di 
persona den tur continente ta 
paga nan luz, creando historia 
como e miho accion na mundo. 
Algun di e structuranan di mas 
maraviyoso, famoso y crea- 
cionnan natural, incluyendo e 
'Eiffel Toren', e 'Verboden Stad' 
na China, 'Tafelberg' e 'Grote 
Piramide' di Egipto, 'Bucking- 
ham Palace', e estatua di Cristo 
na Brazil, e 'Niagara y Victoria 
Falls', 'Empire State Building', 
'Sydney Opera House'y otro mas 
ta bay den scuridad pa apoya e 
iniciativa y ta un simbolo global 
sosteniendo e accion pa medio 
ambiente y nos planeta. 

Filipina, cual ta un participante 
hopi activo di e "earth hour" a 
experencia un "earth hour" pre- 
maturo na 2011 na momento cu 
interupcion di coriente a tuma 
lugar accidentalmente. E Metro 
di Manila y di e provincianan 
cercano a keda totalmente den 
scuridad. No obstante, despues 
cu e coriente a wordo reinstala, 
mayoria di e edificio, centro com- 
mercial y areanan residencial 
na Metro Manila y mayoria di e 
provincianan a continua cu nan 
lusnan paga. Varios canalnan di 
television tambe a participa door 
di para nan transmisionnan pa 
un ora completo. 


Earth Hour 2012 lo bay ta mas 
grandi e aña aki. E ta un yamada 
global pa tuma accion di parti 
di tur individual, compania y co- 
munidad rond mundo, pa tuma 
responsabilidad pa e impacto 
ambiental y pa tuma parti den un 
comunidad internacional cu tin 
un compromiso den liderazgo pa 
cu e cambionan ambiental. 
Accionnan ya a wordo comparti 
den diferente organisacionnan 
di e plataforma di 'Earth Hour'. 
Esaki ta inclui: programanan di 
reciclahe, promociona canamen- 
to y core bicicleta, planta mata, 
reemplaza lusnan regular cu 
LED, paga lusnan durante lunch 
na oficina, haci'Earth Hour'cada 
luna, y restaurantnan cu ta opta 
pa cumpra fruta y berduranan cu 
ta den temporada so y tambe pa 


pone restonan di esaki na 100% 
compuesto. 

AHATA su Comision di Medio 
Ambiente ta sigur cu si cada 
ciudadano Arubano paga aunke 
sea un lus den su hogar ya caba 
e lo haci un gran contribución na 
nos medio ambiente, imagina si 
henter Aruba paga nan lusnan 
durante e ora aki y nos uni cu nos 
bisiñanan y asina intercambia 
e ideanan tocante con nos por 
aporta na un miho medio ambi- 
ente, no solamente pa nos, pero 
tambe pa nos generacionnan di 
futuro. 

AHATA su Comision di Medio 
Ambiente tambe ta uni su mes 
y ta invita comunidad pa ta 
presente diasabra 31 di maart 
na Fort Zoutman for di 8:30 pm 


pa 9:30 pm, unda cu un cantidad 
grandi di nos comunidad lo tey 
pa reflexciona y contribui na e 
momento simbolico aki, como 
paga tur luz y yuda na un miho 
medio ambiente. 

Pa mas informacion y miho 
sentido di loke ta e Earth Hour 
2012, mira e video na www.you- 
tube.com/earthhour .Tambe por 
subi riba www.earthhour.org na 
unda tin diferente herment cu 
por uza manera'traha bo mesun 
lanterna'y icons pa social media 
y otro downloads pa encurasha 
y informa otro. 

Un biaha mas nos ta pidi henter 
Aruba pa ban contribui cu e 
causa husto aki y paga tur luz 
diasabra 31 di maart di 8.30 pm 
pa 9.30 pm. 


Preparando pa Jani Brokke Memorial 

Fundacion Movemiento ta Bida ta cla pa cuminsa cu e"Jani Brokke Memorial"pa tur hende cu ta sesenta aña of mas y ta haci deporte ainda. E idea tras di esaki ta cu no 
ta pasobra bo ta 60+ bo no por move mas haciendo bo deporte preferi. E aña aki contrario n'e otro añanan nos lo organisa esaki dos biaha. E prome lo worde organisa 
den e siman di 11 pa 18 di mei benidero. Aña pasa a bin e peticion di hopi participante pa organise dos biaha pa aña y Fundacion Movemiento ta Bida ta cumpli cu esaki 
cu sosten di Cede Aruba cu ta subsidia e siman deportivo aki. E aña aki atrobe diferente deporte lo participa manera, futbol, softbal, tenis, domino, bowling, biljard, vol- 
leyball, atletismo, badminton y landamento. Si tin otro deporte cu kier participa nan por tuma contacto cu Harold de Miranda na tel 593-0854. Un suplica ta bay na nos 
damanan pa participa den mas deporte cu ta posibel, ya cu ta tanto hende muher como hende homber por participa. Entregamento di premio lo tuma lugar diasabra 19 
di mei na Eagle Club cu hopi ambiente y un banda pa los e pianan.Tur deportista 60+ cuminsa train p'asina bo ta den bon condicion pa dia 11 di mei. Mas informacion 

y schedule lo worde publica den luna di april. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 

Un Aruba sin Parha? NO POR! 


AUNKE no tin dato cientifico 
pa proba cu e cantidad di hopi 
(casi tur) parha na Aruba a dis- 
minui substancialmente atraves 
di e ultimo añanan, pa esnan 
cu stima nos naturaleza ta hopi 
obvio cu e fenomeno di Boa tin 
un efecto sumamente negativo 
riba nos parhanan. 

Ta bon posibel (hasta probabel) 
cu varios di nos parhanan lo 
disparce den e proximo añanan 
si nos no haci nada. Desde cu e 
problema di Boa a yega na nos 
atencion, varios ciudadano 
consciente a bini cu iniciativa pa 
purba contribui na un solucion 
pa e problema serio aki. Exper- 
tonan a bini for di exterior pa 
studia e Boa, hendenan local a 
haci trabounan impresionante 


pa educa nos riba e situacion, 
Aruba Birdlife Conservation 
a wordo lanta, mandatario a 
wordo envolvi, etc. 

Ta obvio cu mayoria ciudadano 
ta consciente cu tin un prob- 
lema serio cu porcierto no ta 
limita na parha so, sino ta inclui 
otro animal tambe (coneu, san- 
tanero, etc.). 

Ami mes tin un pida tereno 
cerca di parke Arikok caminda 
mi ta planta mata di fruta, 
pero principalmente matanan 
local manera Pali Sia, Brazil, 
Mahawa, Wayaca Macho, Mata 
di Juana y varios otro mata 
schaars na Aruba. Tempo cu 
mi a cumpra e tereno tabatin 
Coneu, Santanero, Patrishi, Pri- 
kichi, Trupial, Gonzalito, etc.. 


etc. na granel. Awendia varios 
di nan mi no ta ni wak mes mas. 
Mi a yega na e conclusion cu 
ta di vital importancia pa nos 
autoridadnan cuminsa cu un 
proyecto pa cria algun di nos 
bestianan den un asina-yama 
“captive breeding program”. 
Mi ta convenci cu si nos atende 
cu esaki na un forma meticu- 
loso y serio nos por haya ayudo 
tanto (tanto financiero como di 
experto) di Europa (Hulanda) 
como di instancianan nan Mer- 
ca pa por set-up un programa 
asina. Tin hopi ehempel di 
programanan asina cu a resulta 
hopi exitoso. 

Lo mester cuminsa cu e par- 
hanan (y otro animal) cu ta 
core peliger imediato y cu lo 


presenta e oportunidad mas 
grandi pa exito. Esaki lo mester 
wordo determina a base di e 
forma cu nan ta broei (neishi 
vulnerabel), e forma cu nan ta 
actua (unda/kico nan ta come), 
etc. Na mi parecer Prikichi, 
Shoco y Patrishi ta esnan cu mas 
urgentemente mester di ayudo. 
Ta posibel cu lo por ta laat pa 
un of mas tipo di animal, pero 
den mi concepto ta imposibel 
pa nos permiti nos berdadero 
patrimonio nacional bay perdi 
sin haci nada.Mi ta completa- 
mente convenci cu cada un di 
nos mandatarionan, cada par- 
lamentario, cada ambtenaar y 
cada ciudadano lo ta dispuesto 
pa yuda proteha nos naturaleza 
basta cu nan wordo splica kico 


mester wordo haci. 

E momento a yega pa nos inverti 
e tempo y e fondonan necesa- 
rio pa haci tur cu nos por pa 
proteha e medio ambiente cu 
nos a hereda y cu nos mester 
cuida pa e generacionnan cu 
ta bin despues di nos. Esaki ta 
nos berdadero patrimonio, y ta 
responsabilidad di cada un di 
nos pa contribui locual nos por 
pa protege. 

Ta mi sincero deseo cu esnan cu 
tin e privilegio y e responsabi- 
lidad pa maneha e recursonan 
di nos pais lo sa di reconoce e 
importancia di e problema aki, 
y lo por uni pa atende cu esaki 
sin mucho bla-bla-bla. 

Serge L. Mansur 


Elmar ta patrocina e evento e aña aki 


Diasabra awor Aruba ta uni atrobe na “Earth Hour" 


Ta pidi tur hende pa paga nan luznan entre 8:30pm y 9:30pm 
DIASABRA 31 di maart 2012 


pa 8.30pm, miyones di hende 
na mas di 135 pais rond di tur 
continente lo uni nan mes den 
un solo momento pa celebra y 
contempla pa e planeta door di 
paga nan luznan pa un ora. E 
evento aki ta hiba e nomber di 
e ora di e planeta (Earth Hour). 
Door di participa activamente 
na e evenemento di “paga luz” 
aki tur hende ta mustra di ta 
comprometi pa tuma accion na 
beneficio di e planeta pa e aña 
venidero. 

Earth Hour Aruba Community 
Group (EHACG) a wordo funda 
na 2011 cu e meta pa en curasha 
Gobierno, empresanan, hotel- 
nan, gremionanyspecialmente 
e comunidad completo di Aruba 
pa participa na e evento global 
aki. EHACG ta aprecia masha 
hopi mes e futuro di nos planeta 
y pa e aña venidero ta compro- 
meti pa yuda cu e conscienti- 
sacion y pa pone man na obra 
pa tene Aruba limpi, promove 
agricultura y implementacion 
di energia alternativo na Aruba. 


Pa e evento di e aña aki, N.V. 
ELMAR a dicidi di patrocina e 
organisadonan di e evento, den 
nan esfuerso pa conscientisa 
comunidad riba con pa yuda 
cuida nos planeta. Como nos 
compania nacional di distri- 
bucion di coriente, N.V. Elmar 
ya caba ta trahando riba dife- 
rente proyecto, manera ta uzo 
di energia alternativa uzando 
panelnan solar, den un esfuerso 
pa reduci e dependencia riba 
e produccion di coriente con- 
vencional, pa nos bay mas den 
direccion di energia limpi. 
Door di paga tur luz no necesa- 
rio na casnan, establecimen- 
tonan comercial y edificionan 
di Gobierno durante e Earth 
Hour 2012, lo ta un muestra di 
compromiso pa un accion posi- 
tivo pa e planeta. Hunto nos lo 
contribui na e anhelo global pa 
resolve y realisa nos rol como 
cuidadonan di e planeta. Earth 
Hour tambe ta ofrece di ta un 
excelente forum pa tur ciu- 
dadano, individuo, mayornan 
y educadornan, pa crea discusi- 


onnan sano tocante idea y plan 
nan cu nos comunidad por haci 
pa tuma accion pa forma parti 
di e solucion cu nos medio am- 
biente ta enfrentando. 

Earth Hour a cuminsa na aña 
2007 na un solo ciudad, Sydney 
Australia y desde eynan a crece 
bira un movemento global cu 
miyones di hende creando 
asina e evenemento mas grandi 
den historia pa cu nos medio 
ambiente. 

Algun di e arkitecturanan mas 
famoso di mundo, incluyendo 
China’s Forbidden City, Eiffel 
Tower, Table Mountain, Great 
Pyramids of Egypt, Bucking- 
ham Palace, Brazil su estatua di 
Cristo Redentor, Niagara Falls, 
Empire State Building, Sydney 
Opera House ta djis algun di tur 
e famoso icono nan cu lo para 
den scuridad pa un ora of mas 
largo cu un muestra di poder 
cu nos ta comprometi pa tuma 
rienda di e cambio climatico 
global. 

Earth Hour 2012 lo ta aun mas 
grandi. Pa haya un idea di con 


grandi e actividad aki ta, please 
tuma un momento pa wak e 
Earth Hour 2012 video ariba 
www.youtube.com/ earthhour 
Ta di spera cu e comunidad 
di Aruba sostene e meta aki 
door di paga nan luznan di cas 
y establecimentonan y tambe 
stimula bisiña y amigonan pa 
haci mescos durante e ora stip- 
ula, esta 31 di maart di 8.30pm 
pa 9.30pm. Tambe e pueblo di 
Aruba ta keda invita pa asisti na 
un ceremonia di paga luznan di 
Willem III Toren na Oranjestad 
cu lo start 8:30pm di anochi. 
Comision ta pidi pa tur hende 
yega pa 8.00pm. 

E campaña global di e aña aki 
yama, “I will if you will”. Cual 
lo ta un tipo di reto cu indi- 
viduonan por haci cu otro pa 
contribui na un miho planeta. 
EHACG su reto pa e aña aki ta 
pa crea un contest pa un cantica 
oficial pa e Earth Hour Aruba 
Community Group. Mas detaye 
lo wordo duna despues ariba e 
pagina di facebook di EHACG, 
cual tur hende por bishita: 


https://www.facebook.com/ 

arubaearthhour. 

E compromiso cu Earth Hour ta 
facilita nos tur na Aruba pa no 
solamente expresa nos preocu- 
pacion pa nos salud y nos medio 
ambiente, pero tambe pa mus- 
tra tur hende rond di mundo 
cu nos tambe ta para hunto pa 
busca solucion nan pa e retonan 
cu nos medio ambiente ta en- 
frentando y pa celebra lo unico 
cu nos tur tin en comun, cual ta 
e planeta. 

Bishita e website: www.earth- 
hour.org pa mas informacion. 

Team Aruba a sali rumbo 
pa Texas ADRI su prome 
careda di 2012 





Siman pasa diabierna Team Manager Ven Eman y Norbert Dirksz di 
Team Aruba su media team a sali rumbo Union, SC. Aki a bin topa 
cuTommy Coon (CrewChief)yTrevor Eman (Driver) unda a cuminsa 
prepara e Pro Extreme Ford Mustang y nan motorhome pa asina sali 
rumbo Baytown, Texas. Dianan 30 y 31 di Maart ADRL tin su prome 
careda di temporada di 2012 "Carsafe Dragpalooza VIII" na Royal 
Purple Raceway Baytown,Texas. 

"Nos no porwarda pa subi caminda atrobe":Trevor Eman a comenta. 
"Nos lo bay haci lo maximo pa den 2012 pa termina aun miho cu na 
2011. Aña 2011 tabata un aña unda nos a siña hopi di nos auto cu 
ta haci cu nos ta miho prepara pa 2012." 

E trip di Union, SC pa Baytown,TX ta casi 1000 miles. Esaki ta haci cu 
e trip diTeam Aruba en total ta 2000 miles. Anto tur esaki coriendo cu 
e mobile billboard di Aruba mas grandi di mundo. Pa keda na altura 
di tur movecion di Team Aruba bishita nan fanpage 
www.facebook.com/teamarubaracing of awortambe nanTwitterp- 
age- @Team ArubaRacing Naturalmente bo por laga bo comentario 
y tambe bo apoyo pa Team Aruba! 

Universal Enterprises 

Megsun Auto Parts N r V, 




Hubert Loefstop 

Av. Dun Milia Croci U 8 

DakQti h AFub4 

D.W.I 

Phonc/Fax: 297-586-3 759 
tot: 297-S61 -9«4 
E-mail :hloeftIC]p@!^heo.!;Cirtrt. 

Special: 

DRAGON 

CD & ELECTRONICS 


Mainstreel Sari Nicolas Tel. 5S4-393S 
opep 9.00 ’ 13.00 and 14.30 ■ lfi.30 

other celluJers 

* Bo no por baja di peso? 
- Bo ta dispuesto pa 

Ccimlna Ijq bida ? 

* Anlo purba q tratamielo 
di Dr. Lampe 

* Sincirujia sin hangyja J 

* Baja 10 kg pa Epna 


StadiQnweQ 16 * TeJ: 583-0064 * Fai(j588’0083 

Travel Bureou Ins. 

Tel: 5B2-1992 


Inclnderi: 

DeKa Airiines-Hpiei Circus Circus 
TcanspDit Airport Mcytal v.v.~ 
Tcur Grand Oanyon 

TUNE UP KIT/AUTO PARTS 
OIL FILTER-AIR FILTER-FUEL FILTER 
WATERPUMP-FUEL PUMP-PISTON RINGS 
FULL GASKET SET-CYLINDER HEAD GASKET 
OIL SEAL-CARBURATOR REPAIR KIT-SWITCHES 
BELT-WIPER BLADE-HOSE- 

BRAKE PADS-BRAKE SHOES-ELECTRIC FAN-ECT. 


STOCK AUTO RARTS 


Imply 



AC DELCO 
BATTERI 


Valvoline 


MOTOR OIL 
SHELL 
KENDALL 
PENNZOIL 
VALVOLINE 


SPARK PLUGS 
NGK-DENS0 
AC DELC0 


UNUMITED PARTS & ENTERPRISES N.V. 
MORGENSTER # 12 - B TEL: 583 lOOI 


Iservicio pa Comunidad 

NjTelefon di Emergencia| 

Number di emergencia 911 

100 
582-1108 
582-1234 
584-5050 
527-4000 
524- 8833 


Polis 

Brandweer 
Ambulance 0‘stad 
Ambulance S.N. 
Hospital 
Centro Medico 


E Botica na Warda | 

'U di Brug: Serv. di Maria N.V. 
ia di Brug: San Lucas N.V. 


Dokter na Warda 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Pabou di Brug: dr. Mungra 
Pariba di Brug: dr. Linden v/d 

Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-5080 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 
Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 
Centro Kibrahacha 588-3131 

Polis r 


11141 

582-4000 

584-5000 

584- 7000 
527-2900 
587-0009 
586-3003 

585- 2500 
524-2424 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

CUENTA Dl BANCO: C.M.B. #229- 
82600. 

ABONEMENT Afl.25,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko” Winklaar & 
Victor R. Winklaar 

REDACCION: noticia@awemainta.com. 

BENTA Dl AVISO: 

sales@awemainta.com 

Find us on 

Facebook 


ww,fKdK>ok,cortVAMMainrta 



Happy Birthday 


Awj nos ro -canfa Hatrpv 29m Bflhdav PQ McflrxH Lka dks 
AOorti. Djsrt, mcHha patiieri. 

Cu Ptipa mt Iwndiçicmotsçi OJ loopi gffp moi d bkSoifOon 
'scriud Bo la hava paOton SJOckrir™nlo d bo manfla Vtrioiv v 
bo pqpftio Kfig y lantv cn txj mcma, lafo njman v sUbttno 
kibkfc) bo triothw ritnrt Loo iioothptik K>ótJ, t3»W, Afcofi y 
Rudyntjcfa Tamfco djpcni fdmta Lma Gotidoodtao. Bcftyde 

Cuba 

Nos Bu Uer a&ioafjo cn dLtsfi da. xaao 


LEJUEZ HAIR ACCESSORIES & 
BEAUTYSALON 

Ta ofrece productonan di : 

DREAMKIDS OLIVE MIRACLE 

- Hair Extension 
-Peluca 

-Ta duna servicio di kapsalon 
-schoool di Beyeza 

#1 Prinsenstraat 15, S.Nic. & #2 Adriaan Lacfe Btvd 28 

Tei: 5845805 Tei: 5824947 



RICIBI 
AWEMAINTA 
TUR BIA 


Regisira awo! 


MbkJa bo e-rruij] nn 

INSECTO 


Problema cu insecto? 

Bo mes kier combatinan? 

Nos tin equipo y e producto cu bo 
tin mester. 

KROZENDIJK Pest Management & 
Supplies N.V. 

Tanki Leendert 10-B, Unit 11 
Tel.: 588-0015 /593-3307 


TIP0 Dl CAMBI0 0FICIAL 

Valido pa 27 Maart 2012 


Placa Extranhero 

Bank Papieren 

Wisselen, Cheque Benta 

Reis Cheque en na 

Over Boekingen Publico 

US Dollar 

1.77 

1.78 

1.80 

CAN Dollar 

1.77 

1.79 

1.81 

Engelse Pond Sterling 

2.78 

2.83 

2.88 

Zwitserse Frank per CHF. 100 

196.84 

197.56 

198.36 

Ned.Ant. Gulden perANG. 100 

98.00 

100.00 biljetten 100.20 
chq./overboeking 100.00 

Japanse yen perJPY. 10.000 

212.82 

214.77 

216.93 

EuroperXEU. 100 

235.32 

237.47 

239.85 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DICARIBE 


labco TS 3 ? 

MEDICAL / HOME HEALTHCARE 



24 Hours 
Services! 


RENTAL/SALE of Medical & Home- Healthcare 

Wheelchaires * Oxygen Concentrators/Cylinders 

Ditliculty Walking 
Rent a portable electro scooter 

(FitS in all cars, Irucks, 4llh\). 

I', 



* Beds 

* Walkers 

* Bathehair 

* Commodcs 

* Crutches / Canes 



Tel: 582-6651 Fergusonstraat #52, Dakota 


Horoschoop 




sn Aries 21 Mrt - 20 Apr 

Bo ta sumamente aktivo i dispuesto pa envolvibu den loke 
sea. Dominá bo impulsividat. Ser diskreto i alehábu di tur 
persona diffsil o konfliktivo. 



Tauro 21 Apr- 20 Mei 

a dia di sembra pa futuro. Prokurá ku tur loke bo hasi ta sali 
bon. Trata di duna lo mihó di bo. Enfrentá tur problema ku 
hopi fe.. 



Geminis 21 Mei- 20 Jun 

Ser hopi kouteloso i sobre todo selektivo, ku e personanan 
ku ta rondonábu. Pone un sonrisa riba bo boka i no permiti 
ku niun hende sakabu for di bo sentro. 



Cancer 21 jun- 2 ojui 

Uni forsa pa bo logra realisá bo plannan den korto tempu. 
No imponébu den asuntunan di amor i laga e kosnan bai 
ku naturalesa.. 




Leo 21 Jul - 20 Aug 

Kuida bo mes di gastá enérgiko-emoshonal. Kontrolá mente 
i nervionan ku e forsa di boluntat i bo ta kapas di ehersé ora 
bo proponé.. 


m »• 


riba tur loke ku nan ta deseábu malu. No arepentf di loke 
hasta awor bo a hasi pa logra bo propósito. 


m , Libra 21 Sep - 20 Okt 

Den e relashonnan unda tabatin duda, awor ta reina pas i 
konfiansa. Un filosofia nobo i diferente di bida ta imponé 
riba bo. 



Scorpio 21 okt - 20 Nov 

Demostrá otronan loke bo ta kapas di hasi. No imponé li'mite 
i sigui espontáneo den tur loke bo hasi. Frekuentá arte i 
kultivá lektura.. 


. \ Saqitario 21 N OV - 20 Dec 

rw No duna mal ehémpel na kosnan malu, espesialmente si ta 
trata di bo famia o di e persona ku bo stima. Pone tur kos 
riba papel pa bo tin evidensia. 




Capricornio 21 Dec - 20 Jan 

Kibra ku tur loke ku ta molestiábu di pasado. No hinka ningun 
pensamentunan di derota den bo pensamentu. Pone bo mes 
den komunikashon ku Dios. 



Aquarius 21 Jan 20 Feb 


Bo ta sali di espasio negativo i bo ta move den espasio positi- 
vo. No mas pena, doló o sufrimentu. Hasi bo ambiente bunita. 



PiSCiS 21 Feb - 20 Mar 

Ta hopi fásil logra alkansá bo ophetivonan. Bo mente ta kla 
pa asimilá tur informashon ku ta resultá pa bo benefisio.. 

Mainta 


é cordntj/lbko 

Tel: 583-1400 Fax: 583-1444 


„ Olwe 


Bibci cada momento 




The family would like to give thanks to all who attended the 
funeral service of 





Natasha A. Landsmark. 

And a special thanks to Dr. Boderie, Dr. Diyanani and Dr. 
Wassenaar. In heart, soul and mind she will always be with us, 
forever loved through all eternity. 


Bernhardstraat 134-136 - San Nicolas Tel 584 8888 

theolivetreefuneralhome@gmail.com 

www.theolivetreefuneralhome.com 

Gradicimento / Invitacion 

Pa medio di esaki nos kier gradici tur esnan cu den un of 
otro forma tabata cu nos na ora di fayecimento y entiero di 
nos mama, wela, tanta, bisawela tan stima: 



Sra. Vda. Martina Vrolijk-Paskel 

mihor conoci como:"MaTina,Tanta Tina, Ma ofTina" 

Un danki hopi special y grandi na staff y personal di HOPE, 
pa e lunanan cu nos mama, wela, tanta stma a hospeda, pa 
e cuido y pasenshi y dedikashon na dje. 

Na tur amigonan y bisinjanan cu cu a companja nos den un 
momento cu tabata asina doloroso pa nos. 

Y tambe na tur esnan cu tabata preocupa y puntra pe. 
Boso presencia tabata un gran consuelo pa nos. 

Allavez nos kier a invita tur famia y conocirnan pa misa 
dianan, 28 di Maart, 31 Maart, pa 7or di anochi y 3 di April 
na misa Imaculada Concepcion na Sta. Cruz. Despues di e 
ultimo dia di misa, 

lo tin un Rosario na su cas, Piedra Plat 167. 

Boso presencia lo ta altamente aprecia. 


Diadomingo dia 1 april, Santa 
Rosa lo presenta su di segundo 
mercado di producto local 2012 

"Santa Rosa ta invita henter e comunidad di Aruba pa bin cumpra 
productonan y yuda sostene nos productornan local" 



Ta fin di luna y weekend pa haci 
compras di producto fresco y lo- 
cal. Despues di e exitoso prome 
Mercado luna pasa, Santa Rosa 
ta full preparacion pa nan di 
segundo Mercado di produc- 
tonan local. Diadomingo, dia 1 
di April proximo lo bira e gran 
dia na unda cu un biaha mas 
Santa Rosa conhuntamente cu 
nos cunukeronan local, lo ofrece 
na tur su clientenan di tur luna, 
productonan fresco, saludabel y 
produci na Aruba mes. Esaki lo 
tuma luga for di 9 di mainta pa 
lordi merdia. 

Ya nos a haya confirmacion di 
varios di nos amigonan di Santa 
Rosa cu nan lo bin bende entre 
otro, carni di cabrito, carni carne, 
carni porco y galiña henter fres- 
co, webo fresco, yambo, batata 
dushi, banana blogo, tomati, 
concomber, promenton, birambi 
pica, bina produci na Aruba mes, 
lechuga, spinazie y hopi otro 
specrijen fresco, berehein, biña 
di druif local, pisca, lechi baca 
fresco, honing y pa kita sed nos 
lotinjuicedi papayaylamunchi, 
awa di coco y e productonan lo- 
cal manera diferente remedi di 


tera, zeta di coco, stropi calbas, 
productonan di aloe y hopi mas. 

Y pa esnan cu ta gusta e cumin- 
danan local, e dia aki no mester 
preocupa pa haci cuminda pa- 
sobra nos lo tin tin keri keri cu 
pan bati, sopi cabrito, cabrito 
stoba, galiña stoba cu aros y ba- 
nana, dushi Johnny cake, cabes 
cu higra stoba, papaya stoba, 
calco stoba, cala cayente, pisca 
tempera, suls, sanger yena y sin 
laga afo nos stand di hotdog 
y hamburger ariba grill pa nos 
muchanan. 

Nos Cunucu di Chabelito tambe 
lo ta habri pa tur nos muchanan 
por pasa y bishita nos bestianan 
y bin wak e mekinan nobo cu a 
caba di nace y tambe e vijver di 
pisca cu nos a caba di instala. 

Santa Rosa pa medio di esaki 
tambe kier a pidi e cooperacion 
di tur e conciérge na e diferente 
hotelnan y guesthouses, compa- 
nianan di tour, taxistanan y tur 
otro cu ta traha den e sector di 
turismo, pa comparti e informa- 
cion aki cu nos bishitantenan pa 
asina nan tambe por pasa cerca 


nos y wak cuanto producto ta 
wordo produci na nos isla. Awen- 
dia nos por ripara cu e demanda 
pa productonan local y organico 
ta creciendo mas y mas entre nos 
bishitantenan. Minister Oduber 
pa medio di e esfuersonan di 
Santa Rosa kier diversifica nos 
productonan turistico ofreci- 
endo loke ta di nos, creando un 
experiencia diferente pa e bishi- 
tantenan. Asina ta probecha di e 
tremendo evento aki pa nos por 
expone nos produccion local. 

Pa mas informacion of pa bo 
por registra pa participa na e 
Mercado di Santa Rosa, por yama 
Sra. Eisha Esser na 585-8102 of na 
748-9454 ofmanda bo pregunta 
via e-mail na nathalie.Maduro@ 
santarosa.aw 



Find us on 

Facebook 

■^jLike 

Hesus a bis'e.: "Ami ta e resurekshon y e bida. Esun cu pone fe 
den mi, maske e muri, lo bolbe biba". Huan 25:11 

Gradicido pa tur bon cuido y amor cu nos por a recibi for di 
dje, nos ta anuncia cu a bay drumi den morto, mi esposo 
stima, nos tata, suegro, abuelito stima y ruman: 


Narciso Eusebio Rasmijn 

mihor conoci como Shito 
*29-10-1941 126-03-2012 
(ex-empleado di Serlimar) 

Na nomber di: 

Su esposa: 

Luzalba Rasmijn-Gomez de Montoya 

Su yiunan: 

Neftali Rasmijn 

Netty y esposo William Lozano-Siguencia 

Su nieto- y nietanan stima: 

Nathaniel, Jeshua, Natalia, Natasha, Betsaida 

Su rumannan: 

Sra. vda. Olga Schwengle y yiunan 
Isidro y Margriet Rasmijn y yiunan 
Jacinto y Oneyda Rasmijn y yiunan na Hulanda y Aruba 
Regina y Teo Martijn y yiunan na Hulanda y Aruba 
Maria Rasmijn y yiunan 

Rita y Daniel v/d Linde y yiunan na Hulanda y Corsow 
Lena y Hector Faustin y yiu 
Sabina y Angelino Daal y yiu 
Eileen Rasmijn y yiu na Hulanda 

Su suegro y suegra: 

Querubin y Hermelinda Gomez de Montoya na Manizalez, 
Colombia 

Su sobrino y sobrinanan na Aruba, Corsow y Hulanda 


Su swanan: 

Daniel y Sorani y yiunan na Manizales, Colombia 
Querubin y Maria y yiunan na Manizales, Colombia 
Alrio y Luz-Marina y yiunan na Manizalez, Colombia 
Uriel y Viviana y yiunan na Spaña 

Su cuñanan: 

Chela y Juan Gomez na Manizales, Colombia 
Fanny Sanchez y yiunan na Manizales, Colombia 

Su primo- y primanan, su rumannan Spiritual Testigo di 
Jehova congregacion "Savaneta", su verpleegster priva Leticia 
y su ex-coleganan di Serlimar, tur su bisiña- y conocirnan. 

Demas famia: Rasmijn, Gomez de Montoya, Franken, Arends, 
Lozana Siquencia, Schwengle, Werleman, Tapia, Martijn, v/d 
Linde, Faustin, Charles, Daal, Boezem, Puyosa, Lake, Cabenda 
Quevedo, Winklaar, Hermes, De Laat, Perdomo, Webb, Ofracio 
Ramos, Cornes, Litzouw, Kisjes,Tromp, Kelly, Lo, Perez, Kock, 
Briñez, Maduro, Croes, Dijkstra, De Kort, Besaril, Ras, Wouter, 
Solognier, Henriquez, Vaneitte, Giraldo Sanchez. 

Acto di entiero lo wordo anuncia despues. 




Panaderia del Pueblo 
“Wonda Loaf’ 


Guyabastraat 4, Dakota Tel: 582 4748 

"Laga tur locual ta sperami ta bunita, 

Laga cu tur locual cu mi encontra na caminda ta bunita, 
Laga tur locual cu ta rondonami ta bunita, 

Laga tur locual cu mi ta laga atras keda bunita, 
y laga esakinan termina den tur bunitesa." 


Carmen Hyacintha Maduro 

mihor conoci como "Dita" 

*16-09-1959 +26-03-2012 

Na nomber di su: 

Compañero: 

Austin Esprit 

Yiu: 

Sharuska Maduro y William Yepez 
Nieto y nietanan: 

Darrel Cristina, Sioux Koolman, Nirvana Jimenez, Jhon 
Jimenez 

Rumannan: 

vda. Gloria Rosaria Croes y yiunan 
Theresita y Okkie van de Vliet na Hulanda 
Rina y Ricardo Kock y yiunan 
Sonia y Nelson Fuentes y yiunan 

Mescos cu yiu: 

Lisandra y Julisa 

Sobrina y sobrinonan: 

Rino, Maria, Eugene, Sharlon, Renzzo, Charlotte, Lesly, Zulaika, 
Melissa, Daniel, lisandra, Julisa. 

Su ihanan: 

Daniel Kock, Stephanie y Roshandra Maduro. 

Prima y primonan y demas famia: Maduro, Esprit, Croes, Kock, 
van de Vliet, Yepez, Rosaria, Quant, Hericus, Boekhoudt, 
Leung, Donata, Williams, Perez, Goeman, Cristina, Koolman, 
kelly, Feliciano. 

Su mihor amiga: Sandra Croes 

Acto di entiero lo tuma lugar diaranson 28 di maart 2012 di 
9'or pa 11 'or di mainta na Aurora Funeral Home, despues 
saliendo pa Santana Central na Sabana Basora. E restonan 
mortal di nos defunto stima lo ta reposa for di 9'or na Aurora 
Funeral Home. 

Lo tin un box disponibel pa un bon causa. 

Preferibel bini na colornan alegre. 


Santa Rosa ta 
presenta un 
workshop en- 
cuanto produc- 
cion di keshi 

Den e ultimo tempo e benta 
di lechi di baca ta birando 
sumamente popular durante 
e mercadonan di Santa Rosa 
tur comienso di luna. Pero 
nos kier asegura cu nos por 
diversifica e productonan lo- 
cal y saca mas probecho for di 
cadauno. Diaranson awor,dia 
28 di Maart Santa Rosa lo pre- 
senta un workshop encuanto 
produccion di keshi di baca. 
Esaki lo wordo presenta den 
e sala di conferencia na Santa 
Rosa for di 7 pa 9 di anochi. E 
orador ta Sr. Luis Fernando 
Sanchez Pabon, kende ta un 
experto den produccion di 
productonan a base di lac- 
teo. E orador lo splica con e 
proceso mester bay y tambe 
kico ta tur e productonan cu 
bo por saca for di lechi di baca 
fresco. Sr. Sanchez Pabon tin 
un experiencia amplio den e 
ramo aki y a bin Aruba ariba 
invitacion di Cunucu Aruba 
DushiTera conhuntamentecu 
Santa Rosa. Nos kier a gradici 
Sr. y Sra. Kock pa nan coop- 
eracion cu esaki y nos ta sigur 
cu e workshop aki lo ta algo 
sumamente interesante. Dia- 
domingo awor Cunucu Aruba 
DushiTera lotin benta di lechi 
baca fresco, asina ta asegura 
pa bo inscribi pa e workshop 
aki pa bo por produci bo pro- 
pio keshi na bo cas. 

Como parti di nan esfuerso 
pa motiva cumindanan salu- 
dabel, Santa Rosa lo ofrece e 
workshop aki completamente 
gratis na tur nos Amiga y 
Amigonan cu ta desea di par- 
ticipa. Pa bo registra poryama 
5858102 y puntra pa Sra. 
Glenda Bareno na Santa Rosa. 
Nos ta spera cu tur hende pro- 
becha di e tremendo opor- 
tunidad aki cu sigur ta algo 
nobo pa Aruba.Y pa esnan cu 
no por atende, Diadomingo lo 
tin benta di keshi fresco na e 
tent di Cunucu Aruba Dushi 
Tera pa boso tambe purba. 

Miembro y boluntario nan di fl.DR.fl. a 
participa na curso di First Aid/CPR 


Diadomingo 25 maart 2012 
miembro nan di All Distance 
Runners Aruba a yega edificio di 
Rode Kruis Aruba na Dakota pa 


por participa na un curso di First 
Aid/CPR. Un total di 18 miembro 
y boluntario nan di A.D.R.A. a par- 
ticipa activamente na e curso aki. 


Como grupo di atleta y organisa- 
cion cu ta organisa careda/cami- 
nata, All Distance RunnersAruba 


ta haya hopi importante pa tin 
miembro/boluntario nan activo 
cu conocemento pa por duna 
e prome asistencia den caso cu 
algo pasa un atleta of partici- 
pante durante un actividad.Ta pa 
es motibo aki A.D.R.A. a motiva 
su miembro y boluntario nan pa 
participa na e curso aki organisa 
pa Rode Kruis Aruba. 

E curso a wordo duna door di e 
instructor di Rode Kruis Aruba, 
Reginald Tromp. 

E participante nan a ricibi e parti 
teoretico di First Aid/CPR com- 
bina cu practica. E parti teoretico 
a wordo duna via video sketches, 
combina cu splicacion amplio 
di e instructor y pregunta nan 
al caso di e participante nan. E 
parti practico tambe a tuma luga, 
caminda tur e participante nan 
por a pone den practica loke nan 
a caba di siña teoreticamente. 


Na final di dia tur participante a 
ricibi nan carnetdi First Aid/CPR. 

E miembro y boluntario nan cu 
a participa na e curso aki ta Cha- 
rissa Werleman, Milene Maduro, 
Jeremy Paesch, Judessa Croes, 
Angela Maduro, Leroy Werleman, 
Zackary Wever, Angel Alberto 
Jesus (Tico) Wever,Vivian Wever- 
Bareño, Mildred Peña, Franklyn 
Peña, Stephany Paesch, Soraida 
Paesch, Jennifer Martes, Lemike 
Werleman, Gelou Wever, Bachera 
Erasmus y Magaly Suarez. 

All Distance Runners kier felicita 
tursu miembroyboluntarionan 
cu awor ta certifica como First 
Aid/CPR.Tambe un gradicimento 
grandi pa Rode Kruis Aruba 
pa organisa e curso aki y na 
Reginald Tromp pa instrui nos 
hendenan riba e dia aki. 



Backstage Salon ta introduci su representante pa MissTeen Aruba International 2012: 

Cera conoci cu Srta. Naomi laing 


E salon di beyesa hopi conoci pa su make- 
up y peñadonan espectacular y tambe 
facilidadnan di massage Backstage Salon 
ta orguyoso pa laga Aruba cera conoci 
cu su candidata pa e certamen MissTeen 
Aruba International 2012. Cera conoci cu 
Srta. Naomi Eleonor Chanel Laing. 

Naomi tin 15 aña di edad, naci dia 20 di 
April 1996 y ta bishita Colegio Arubano 
den klas HAVO 4. Naomi ta un persona 
hopi alegre y ta gusta smile tur ora. Den 
Naomi su opinion un smile ta contagioso 
y por drecha un hende su dia di biaha. 
Despues di cumpli cu su tareanan di 
scol Naomi ta dedica su tempo na les di 
canto, les di baile, lesa buki, bay beach 
cu su famia y amistadnan, saca potret cu 


su propio camara profesional y tambe 
modela cu su agencia di modelahe KOMA 
Models. Naomi di chikito ya caba tabata 
hopi interesa den e mundo di modelahe 
y cu su estatura actual di 1.80 meter e ta 
spera cu su soño pa bira un Top Model 
Internacional un dia lo bira realidad, pero 
Naomi ta consciente cu e mester percura 
pa un educacion solido prome cu e sigui 
su soño cu e tin desde cu e ta mucha. 
Riba e pregunta "Dicon abo ta stima 
Aruba?" Naomi a contesta lo siguiente: 
"Ami ta stima Aruba pasobra nos ta un isla 
cu flora y fauna hopi bunita. Mi ta gusta 
saca potret y atrabes di e lens mi ta keda 
fascina cu e beyesa di Aruba su naturaleza. 
E beachnan blanco no ta solamente atrae 
turista, pero ta luganan perfecto pa nos 


mes distrae nos mes y relaha dis- 
frutando di Aruba su beyesa. Tur 
esaki ta wordo complementa cu 
hendenan amabel cu tey pa brinda 
bo e cordialidad Arubiano." 
Backstage Salon cu ta situa na L.G. 
Smith Boulevard 108-3 tin pleno 
confiansa den SeNd Productionz 
pa e preparacion completo di su 
representante Naomi Laing. 

Pa abo mustra bo apoyo y sigui tur 
e pasonan di Naomi durante e cer- 
tamen cu lo culmina dia 15 di Juli, 
click "like" na e fanpage di "SeNd 
Productionz" riba facebook. Nos 
ta desea Naomi hopi exito durante 
e certamen! 



Resultado Torneo “Himno y Bandera” di Bolas Criollas 


Cu grato placer Papaya Ranch Bolas Crio- 
llasTeam a inicia su temporada di bolas 
criollas 2012 cuTorneo Himno y Bandera 
dianan 17 y 18 maart ultimo. Den fin di si- 
man di celebracion di nos Dia Nacional, 20 
ekipo den categoria di damas y 20 ekipo 
den categoria di cabayero a bataya contra 
otro riba canchanan di Papaya Ranch. 
Resultado di damas: TiraMaloPega 

Bon - Campeon, 


Rolling Ball - Sub Campeon, 

Hurricane - 3er luga y 
Dakota - 4to luga. 

Resultado di cabayero: Querendones - 
Campeon, 

Smash - Sub Campeon, 

Tira Malo Pega Bon - 3er luga y 
We are back - 4to luga. 

Torneo Himno y Bandera ta un clasifica- 
cion pa XVITorneo Internacional di Bolas 


Criollas cu participacion di Boneiro, Cor- 
sou, St. Maarten,Venezuela y Aruba fin di 
april na Papaya Ranch, Aruba. E siguiente 
ekiponan a clasifica pa dicho torneo. 
Damas: Smash, Kristal, Basora, Rolling 
Ball, Hurricane, Dakota, We are back, Go- 
Go, Biba Dushi, Battle, Tanki Leendert, 
Primavera,Tira Malo Pega Bon, Kooyman 
y Jo Bolas. cabayero: We are back, Roll- 
ing Ball, Jairo's, Go-Go, J.B.Stars, Kristal, 


Yum Yum,Tira Malo Pega Bon, Hurricane, 
Smash, Biba Dushi, Dakota, Querendones, 
Jo Bolas y St. Anna. 

Papaya Ranch ta gradici su sponsornan 
RomarTrading y Setar N.V., Caha di Orgel 
Nos Cultura y tambe tur hungado, ekipo, 
fanatico y specialmente pueblo di Aruba 
pa asisti y apoya nos ekiponan celebrando 
nos Dia Nacional en grande. 


















